text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
28 “Ukamveradi mawu a Yehova Mulungu wako mwa kuonetsetsa kuti ukutsatira malamulo ake onse amene ndikukupatsa lero,+ Yehova Mulungu wako adzakukweza ndithu pamwamba pa mitundu yonse ya padziko lapansi.+
2 Madalitso onsewa adzakutsata ndi kukupeza+ chifukwa ukumvera mawu a Yehova Mulungu wako:
3 “Udzakhala wodalitsika mumzinda,+ udzakhala wodalitsika m’munda.+
4 “Chidzadalitsika chipatso cha mimba yako,+ chipatso cha m’dziko lanu, chipatso cha ziweto zako,+ ana a ng’ombe zako ndi ana a nkhosa zako.+
5 “Lidzadalitsika dengu lako+ ndi chiwiya chako chokandiramo ufa.+
6 “Udzadalitsika pa zochita zako zonse.+
7 “Yehova adzachititsa adani ako amene adzakuukira kugonja pamaso pako.+ Pobwera kwa iwe adzadutsa njira imodzi, koma pothawa pamaso pako, adzadutsa njira 7.+
8 Yehova adzaika madalitso pankhokwe+ ndi pa zochita zako zonse+ ndipo adzakudalitsa m’dziko limene Yehova Mulungu wako akukupatsa.
9 Yehova adzakukhazikitsani monga anthu ake oyera,+ monga mmene analumbirira kwa inu,+ chifukwa mwapitiriza kusunga malamulo+ a Yehova Mulungu wanu ndipo mwayenda m’njira zake.
10 Pamenepo mitundu yonse ya anthu padziko lapansi adzaona kuti mukutchedwa ndi dzina la Yehova,+ ndipo adzachita nanu mantha.+
11 “Yehova adzachulukitsa chuma chako pa zipatso za mimba yako,+ zipatso za ziweto zako ndi zipatso za m’munda mwako,+ m’dziko limene Yehova analumbirira makolo ako kuti adzakupatsa.+
12 Yehova adzakutsegulira kumwamba, nyumba yake yabwino yosungiramo zinthu, kuti akupatse mvula pa nyengo yake+ m’dziko lako ndi kuti adalitse ntchito iliyonse ya manja ako.+ Udzakongoza mitundu yambiri koma iwe sudzakongola kanthu kwa iwo.+
13 Yehova adzakuchititsa kukhala kumutu osati kumchira. Pamenepo udzangokhala pamwamba+ ndipo sudzakhala m’munsi, chifukwa ukumvera malamulo+ a Yehova Mulungu wako amene ndikukupatsa lero kuti uwasunge ndi kuwatsatira.
14 Usapatuke pa mawu onse amene ndikukulamula lero, kupita kudzanja lamanja kapena lamanzere+ kuti utsatire milungu ina ndi kuitumikira.+
15 “Mukapanda kumvera mawu a Yehova Mulungu wanu ndi kuonetsetsa kuti mukutsatira malamulo ake onse ndi mfundo zake zimene ndikukupatsani lero, matemberero otsatirawa adzakugwerani ndi kukupezani:+
16 “Udzakhala wotembereredwa mumzinda,+ udzakhala wotembereredwa m’munda.+
17 “Lidzakhala lotembereredwa dengu lako+ ndi chiwiya chako chokandiramo ufa.+
18 “Chidzakhala chotembereredwa chipatso cha mimba yako,+ chipatso cha nthaka yako,+ ana a ng’ombe zako ndi ana a nkhosa zako.+
19 “Udzakhala wotembereredwa pa zochita zako zonse.+
20 “Yehova adzakutumizira matemberero,+ chisokonezo+ ndi chilango+ pa ntchito zako zonse zimene ukuyesa kugwira. Adzakuchitira zimenezi kufikira utafafanizidwa ndi kutha mofulumira, chifukwa cha kuipa kwa zochita zako popeza kuti wandisiya.+
21 Yehova adzachititsa mliri kukumamatira kufikira atakufafaniza m’dziko limene ukupita kukalitenga kukhala lako.+
22 Yehova adzakulanga ndi chifuwa chachikulu,+ kuphwanya kwa thupi koopsa, kutupa, kutentha thupi kwambiri, lupanga,+ mphepo yotentha yowononga mbewu+ ndi matenda a mbewu.+ Zimenezi zidzakusautsa kufikira utawonongeka.
23 Thambo limene lili pamwamba pa mutu wako lidzakhala ngati mkuwa, ndipo nthaka yako idzakhala ngati chitsulo.+
24 Yehova adzakugwetsera mchenga ndi fumbi ngati mvula m’dziko lako. Adzakugwetsera zimenezi kuchokera kumwamba kufikira utafafanizika.
25 Yehova adzakuchititsani kuti mugonje pamaso pa adani anu.+ Pokamenyana nawo nkhondo mudzadutsa njira imodzi, koma pothawa pamaso pawo mudzadutsa njira 7. Mudzakhala chinthu chonyansa kwa mafumu onse a dziko lapansi.+
26 Mitembo yanu idzakhala chakudya cha cholengedwa chilichonse chouluka m’mlengalenga ndi zilombo zakutchire, ndipo sipadzakhala woziopsa.+
27 “Yehova adzakulanga ndi zithupsa za ku Iguputo,+ matenda a mudzi, ziwengo ndi zotupa, ndipo sudzachira matenda amenewa.
28 Yehova adzakulanga ndi misala,+ khungu+ ndipo adzakuchititsa kudabwa kwambiri.+
29 Udzafufuzafufuza masana ngati mmene wakhungu amafufuzirafufuzira mu mdima,+ ndipo sudzapambana. Iwe wekha udzakhala wodyeredwa ndi kulandidwa zinthu nthawi zonse, popanda wokupulumutsa.+
30 Udzalonjeza kukwatira mkazi koma mwamuna wina adzamugwirira.+ Udzamanga nyumba koma sudzakhalamo.+ Udzabzala mitengo ya mpesa koma sudzadya zipatso zake.+
31 Ng’ombe yako idzaphedwa iwe ukuona, koma nyama yake sudzadyako. Bulu wako adzalandidwa ndi achifwamba iwe ukuona, ndipo sudzamuonanso. Nkhosa yako idzaperekedwa kwa adani ako, koma sipadzakhala wokupulumutsa.+
32 Ana ako aamuna ndi ana ako aakazi adzaperekedwa kwa anthu ena+ iwe ukuona ndipo udzawalakalaka nthawi zonse, koma manja ako adzakhala opanda mphamvu.+
33 Anthu amene sunawadziwe adzadya zipatso za m’dziko lako ndi mbewu zako zonse.+ Motero udzakhala wodyeredwa ndi woponderezedwa nthawi zonse.+
34 Pamenepo udzasokonezeka mutu chifukwa cha zimene maso ako adzaona.+
35 “Yehova adzakulanga ndi zithupsa zonyeka m’mawondo onse ndi m’ntchafu monse. Matenda amenewa adzayambira kumapazi mpaka paliwombo, ndipo sudzachira.+
36 Yehova adzakuyendetsa+ pamodzi ndi mfumu+ yako imene udzadziikira, kukupititsa ku mtundu umene iweyo kapena makolo ako simunaudziwe. Kumeneko udzatumikira milungu ina, yamtengo kapena yamwala.+
37 Pamenepo udzakhala chodabwitsa,+ adzakupekera mwambi+ ndi kukutonza pakati pa mitundu yonse ya anthu amene Yehova adzakupititsako.
38 “Udzapita ndi mbewu zambiri kumunda, koma udzakolola zochepa+ chifukwa dzombe lidzadya mbewuzo.+
39 Udzalimadi ndi kubzala mitengo ya mpesa, koma sudzakolola mphesa zake ndi kumwa vinyo,+ chifukwa mbozi zidzadya mpesawo.+
40 Udzakhala ndi mitengo ya maolivi m’dera lako lonse, koma sudzadzola mafuta chifukwa maolivi ako adzayoyoka.+
41 Udzabereka ana aamuna ndi ana aakazi, koma sadzapitiriza kukhala ako chifukwa adzatengedwa kupita ku ukapolo.+
42 Mitengo yako yonse ndi zipatso za m’dziko lako zidzakhala za tizilombo ta mapiko tochita mkokomo.
43 Mlendo wokhala pakati panu adzapitirizabe kutukuka kukuposani, koma inuyo mudzapitirizabe kutsika pansi.+
44 Iye adzakhala wokukongoza koma iweyo sudzatha kumukongoza.+ Iye adzakhala mutu koma iweyo udzakhala mchira.+
45 “Matemberero onsewa+ adzakugwera, kukutsatira ndi kukupeza kufikira utafafanizika,+ chifukwa sunamvere mawu a Yehova Mulungu wako mwa kusunga malamulo ndi mfundo zake zimene anakupatsa.+
46 Matembererowa adzapitiriza pa iwe ndi ana ako monga chizindikiro ndi cholosera mpaka kalekale,+
47 chifukwa chakuti sunatumikire Yehova Mulungu wako mokondwera, ndi mtima wosangalala,+ pamene unakhala ndi zochuluka pa chilichonse.+
48 Udzatumikira adani ako+ amene Yehova adzawatuma kuti akuukire. Udzawatumikira uli ndi njala,+ ludzu, usiwa ndiponso ukusowa china chilichonse. Adzakuveka goli lachitsulo m’khosi lako kufikira atakufafaniza.+
49 “Yehova adzautsa mtundu wakutali, kumalekezero a dziko,+ mtundu umene chilankhulo chake sudzachimva.+ Mtunduwo udzakuukira monga mmene chiwombankhanga chimakhwathulira nyama yake,+
50 mtundu wa nkhope yoopsa+ umene sudzaikira kumbuyo munthu wachikulire kapena kukondera mnyamata.+
51 Iwo adzadya chipatso cha ziweto zako ndi zipatso za nthaka yako kufikira utafafanizidwa,+ ndipo sadzakusiyirako mbewu, vinyo watsopano kapena mafuta, mwana wa ng’ombe yako kapena mwana wa nkhosa yako kufikira atakuwonongeratu.+
52 Chotero adzakuzungulirani m’mizinda yanu yonse kufikira mipanda yanu yaitali ndi yolimba kwambiri imene muzidzaidalira itagwa m’dziko lanu lonse. Adzakuzungulirani ndithu m’mizinda yanu yonse m’dziko lanu limene Yehova Mulungu wanu wakupatsani.+
53 Pamenepo udzadya chipatso cha mimba yako, mnofu wa ana ako aamuna ndi ana ako aakazi,+ amene Yehova Mulungu wako wakupatsa, chifukwa cha zovuta ndi nsautso zimene adani ako adzakupanikiza nazo.
54 “Koma mwamuna wolobodoka nkhongono ndi wachisasati pakati panu, adzayang’ana ndi diso+ loipa m’bale wake, mkazi wake wokondedwa ndi ana ake aamuna amene atsala,
55 kuti asagawireko aliyense wa iwo mnofu uliwonse wa ana ake aamuna amene adzawadya. Adzatero poona kuti alibiretu china chilichonse, chifukwa cha zovuta ndi nsautso zimene mdani wanu adzakupanikizani nazo m’mizinda yanu yonse.+
56 Ndipo mkazi wolobodoka nkhongono ndi wachisasati pakati panu, amene sanayesepo n’komwe kupondetsa phazi lake pansi chifukwa cha kuleredwa mwachisasati ndi kulobodoka nkhongono,+ ameneyu adzayang’ana ndi diso loipa mwamuna wake wokondedwa, mwana wake wamwamuna ndi mwana wake wamkazi.
57 Adzayang’ananso ndi diso loipa zotuluka m’mimba mwake pambuyo pobereka komanso ana ake aamuna amene iye anabereka,+ chifukwa adzawadya mseri pokhala wosowa chilichonse chifukwa cha zovuta ndi nsautso zimene mdani wanu adzakupanikizani nazo m’mizinda yanu.+
58 “Ngati sudzatsatira mosamala mawu onse a chilamulo ichi olembedwa m’buku ili,+ kuti uziopa dzina laulemerero+ ndi lochititsa manthali,+ dzina lakuti Yehova,+ amene ndi Mulungu wako,
59 Yehova adzakulitsa kwambiri miliri yako ndi miliri ya ana ako. Miliri imeneyo idzakhala yaikulu kwambiri ndi yokhalitsa,+ ndipo udzagwidwa ndi matenda onyansa ndi okhalitsa.+
60 Adzakubweretsera matenda onse a ku Iguputo amene unachita nawo mantha, ndipo adzakumamatira.+
61 Kuwonjezera pamenepo, Yehova adzakubweretsera nthenda iliyonse ndi mliri uliwonse umene sunalembedwe m’buku la chilamulo ili, kufikira utafafanizika.
62 Ngakhale kuti mwachuluka ngati nyenyezi zakumwamba,+ mudzatsala ochepa+ chifukwa chosamvera mawu a Yehova Mulungu wanu.
63 “Chotero, monga mmene Yehova anasangalalira kuti akuchitireni zabwino ndi kukuchulukitsani,+ momwemonso adzasangalala kuti akuwonongeni ndi kukufafanizani.+ Pamenepo mudzatheratu m’dziko limene mukupita kukalitenga kukhala lanu.+
64 “Yehova adzakumwazani mwa anthu a mitundu yonse kuchokera kumalekezero ena a dziko mpaka kumalekezero enanso a dziko.+ Kumeneko mukatumikira milungu ina imene inuyo kapena makolo anu simunaidziwe, milungu yamtengo ndi milungu yamwala.+
65 Pakati pa mitundu imeneyo sudzakhala mwamtendere,+ ndipo sudzapeza malo oti phazi lako liponde kuti lipumulirepo. Kumeneko, Yehova adzakupatsa mtima wachinthenthe,+ adzachititsa maso ako+ khungu ndipo adzakutayitsa mtima.
66 Pamenepo moyo wako udzakhala pangozi yaikulu koopsa, ndipo udzakhala wamantha usiku ndi usana, moti sudzakhala wotsimikiza za moyo wako.+
67 M’mawa udzanena kuti, ‘Zikanakhala bwino akanakhala madzulo!’ ndipo madzulo udzanena kuti, ‘Zikanakhala bwino ukanakhala m’mawa!’ chifukwa cha mantha amene adzagwira mtima wako, ndiponso chifukwa cha zimene maso ako adzaona.+
68 Yehova adzakubwezerani ku Iguputo pa zombo kudzera njira imene ndinakuuzani kuti, ‘Simudzaionanso.’+ Kumeneko mudzalakalaka kudzigulitsa kwa adani anu kuti mukhale akapolo aamuna ndi aakazi,+ koma sipadzakhala wokugulani.”
Patsani ena
Patsani ena
Deuteronomo 28
Baibulo la Dziko Latsopano la Malemba Opatulika
https://www.jw.org/finder?docid=1011452&Book=5&Chapter=28&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D5%26Chapter%3D28%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


c: text/html

text:
NKHANI YA PACHIKUTO | KODI ANTHU OMWE ANAMWALIRA ADZAKHALANSO NDI MOYO?
Imfa Ndi Yopweteka Kwambiri
Anthu ambiri safuna kukamba nkhani yokhudza imfa chifukwa imfa ndi chinthu chowawa kwambiri. Komabe, zoona n’zoti nthawi ina ifeyo, kapena anthu amene timawakonda, tidzamwalira.
Munthu amene tinkamukonda kwambiri akamwalira, anthufe timadandaula ngakhale zitakhala kuti zinali zodziwikiratu kuti munthuyo amwalira. Nthawi zina munthu amafa mwadzidzidzi, pomwe nthawi zina amadwala kwa nthawi yaitali. Kaya munthu wamwalira mwadzidzidzi kapena ayi, imfa imakhala yowawa kwambiri.
Antonio, yemwe bambo ake anamwalira pa ngozi ya pamsewu, ananena kuti: “Zinali ngati munthu wina wakhoma nyumba yathu n’kutenga makiyi ndipo sitingathenso kulowa m’nyumbayo. Imfa ikachitika, umangokumbukira za imfayo basi ndipo zimakhala zovuta kuzivomereza. Koma zimakhala kuti zachitika basi.”
Mayi wina wazaka 47, dzina lake Dorothy amene mwamuna wake anamwalira, ankafuna kudziwa mayankho okhudza imfa. Iye anali mphunzitsi wa Sande Sukulu ndipo ankadziwa kuti imfa si mapeto a zonse. Koma anali ndi mafunso ambiri okhudza imfa. Anafunsa m’busa wawo wa Anglican funso lakuti, “Kodi chimamuchitikira n’chiyani munthu akamwalira?” Koma m’busayo anamuyankha kuti, “Palibe angadziwe, tingodikira mwina tidzadziwa yankho lake m’tsogolo.”
Kodi tikufunikadi tingodikira kuti tidzadziwe mayankho okhudza imfa m’tsogolo? Kodi n’zosatheka kudziwa zolondola pa nkhaniyi panopa?

robotstxt: allowed

filter: keep


text:
Muzitsanzira Aneneri
KODI Akhristufe timafanana bwanji ndi aneneri a Mulungu akale? Mbali yakuti, “Matanthauzo a Mawu Ena” imene ili mu Baibulo la Dziko Latsopano lachingelezi lomwe linatuluka mu 2013, imati mneneri ndi “munthu amene Mulungu amamugwiritsa ntchito pouza ena zimene akufuna kuchita. Aneneri ankauza anthu ulosi wochokera kwa Mulungu, malamulo ake, chiweruzo chake komanso zimene Mulungu amafuna.” Ngakhale kuti ifeyo sitilosera zam’tsogolo, timalankhula ndi anthu m’malo mwa Mulungu ndipo timawauza zimene zili m’Mawu ake.—Mat. 24:14.
Ndi mwayi waukulu kuuza anthu za Mulungu wathu komanso kuwaphunzitsa zimene watilonjeza zokhudza anthu. Timagwira ntchitoyi limodzi ndi ‘mngelo amene akuuluka chapafupi m’mlengalenga.’ (Chiv. 14:6) Koma mwina tingakumane ndi mavuto amene angapangitse kuti tisiye kuganizira za mwayi umene tili nawowu. Mavutowa ndi monga kutopa, zinthu zofooketsa komanso maganizo odziona kuti ndife osafunika. Aneneri akale ankakumananso ndi mavuto, koma sanasiye kutumikira Mulungu. Ndipotu Mulungu anawathandiza kuti akwanitse kugwira ntchito yawo. Tiyeni tikambirane zimene tingachite powatsanzira.
ANKAGWIRA NTCHITO YAWO MWAKHAMA
Nthawi zina tingatope chifukwa cha zimene timachita tsiku lililonse ndipo tingaone kuti sitingathe kupita kolalikira. N’zoona kuti timafunika kupumula, ndipo Yesu ndi ophunzira ake nawonso ankapuma akatopa. (Maliko 6:31) Koma taganizirani zimene zinachitikira Ezekieli ali ku Babulo. Iye ankagwira ntchito yake pakati pa Aisiraeli omwe anali akapolo m’dzikoli. Koma Mulungu anamuuza kuti atenge njerwa n’kujambulapo mzinda wa Yerusalemu. Kenako anamuuza kuti kwa masiku 390 agonere mbali yakumanzere ndipo kwa masiku 40 agonere mbali yakumanja. Kuchita zimenezi kunali ngati kumenyana ndi mzindawo atamanga mpanda womenyera nkhondo kuzungulira mzinda wonsewo. Yehova anauza Ezekieli kuti: “Ine ndidzakumanga ndi zingwe kuti usatembenukire kumbali ina, mpaka utamaliza masiku ako ozungulira mzindawo.” (Ezek. 4:1-8) Aisiraeli omwe anali ku ukapolowo ayenera kuti ankadabwa ndi zimenezi. Ndipotu Ezekieli anayenera kuchita zimene Yehova anamuuzazi kwa nthawi yoposa chaka. Koma kodi mneneriyu akanakwanitsa bwanji kugwira ntchito yakeyi?
Ezekieli ankadziwa chifukwa chimene Yehova anamutumizira monga mneneri. Tikutero chifukwa pamene ankamutumiza anamuuza kuti: “Kaya [Aisiraeli] akamvetsera kapena ayi, . . . adzadziwabe kuti pakati pawo panali mneneri.” (Ezek. 2:5) Ezekieli sanaiwale cholinga cha ntchito yake, choncho ankaigwira modzipereka kwambiri. Ndiyeno zimene zinachitika zinasonyeza kuti Ezekieli anali mneneri woona. Iye ndi Aisiraeli amene anali ku ukapolowo analandira uthenga wakuti: “Mzinda uja wawonongedwa!” Apa Aisiraeliwo anadziwa kuti pakati pawo panali mneneri.—Ezek. 33:21, 33.
Masiku ano, nafenso timalalikira kuti posachedwapa dziko la Satanali liwonongedwa. Ngakhale kuti nthawi zina timatopa, timayesetsa kuuza anthu uthenga wa m’Baibulo, kupanga maulendo obwereza komanso kuchititsa maphunziro a Baibulo. Maulosi okhudza mapeto a dzikoli akamakwaniritsidwa, timasangalala podziwa kuti ‘Mulungu akutigwiritsa ntchito pouza ena zimene akufuna kuchita.’
ANKAGWIRABE NTCHITO YAWO NGAKHALE KUTI ENA SANKAMVETSERA
Mzimu wa Yehova umatithandiza kuti tizigwira ntchito yolalikira mwakhama. Komabe nthawi zina tingakhumudwe chifukwa za zimene ena amachita akamva uthenga wathu. Zikatere tizikumbukira chitsanzo cha mneneri Yeremiya. Iye ankauza Aisiraeli uthenga wochokera kwa Mulungu, koma ena ankamunyoza kwambiri. Moti nthawi ina Yeremiya ananena kuti: “Sindidzanenanso za iye ndipo sindidzalankhulanso m’dzina lake.” Izitu zikusonyeza kuti Yeremiya anali munthu ngati ife tomwe. Koma iye anapitirizabe kuuza Aisiraeli uthenga wochokera kwa Mulungu. Pofotokoza chifukwa chake, ananena kuti: “Mumtima mwangamu, mawu ake anali ngati moto woyaka. Anali ngati moto woyaka umene autsekera m’mafupa anga. Choncho ndinatopa ndi kudziletsa kuti ndisalankhule moti sindinathenso kupirira.”—Yer. 20:7-9.
Ifenso tikakhumudwa ndi zimene anthu omwe timawalalikira achita, tiziganizira kufunika kwa uthenga wathu. Tikatero uthengawu udzakhala ngati ‘moto woyaka umene autsekera m’mafupa athu.’ Kuwerenga Baibulo tsiku lililonse kungatithandize kuti tizionabe kuti uthenga wathu ndi wofunika kwambiri.
SANKANGOGANIZIRA ZINTHU ZOFOOKETSA
Akhristu ena akapatsidwa utumiki watsopano amada nkhawa kuti aukwanitsa bwanji komanso sadziwa chifukwa chake apatsidwa utumikiwo. Mwina zoterezi n’zimenenso zinachitikira mneneri Hoseya. Yehova anamuuza kuti: “Pita ukakwatire mkazi amene adzachita dama. Pamenepo udzakhala ndi ana chifukwa cha dama la mkazi wakoyo.” (Hos. 1:2) Kodi inuyo mungatani Mulungu atakuuzani kuti mkazi amene mukufuna kukwatira azidzachita uhule? Kodi mungamukwatirebe? Komatu Hoseya anachita zimene Mulungu anamuuza. Anakwatira Gomeri ndipo patapita nthawi Gomeriyo anabereka mwana wamwamuna. Ndiyeno anaberekanso mwana wamkazi ndipo kenako anabereka winanso wamwamuna. Koma zikuoneka kuti mwana wachiwiri ndi wachitatuyo sanali a Hoseya. Yehova anali atauziratu Hoseya kuti mkazi wakeyo ‘adzathamangira amuna omukonda kwambiri.’ Izi zikusonyeza kuti Gomeri sankachita chigololo ndi mwamuna mmodzi yekha. Koma Yehova ananenanso kuti kenako mkaziyo adzabwerera kwa Hoseya. Kodi mukanakhala Hoseya, mukanalola kuti mubwereranenso ndi mkazi wotereyu? Komatu Yehova anauza mneneriyu kuti abwererane ndi mkazi wakeyo. Hoseya anachitadi zimenezi ndipo kuti zitheke, anachita kumugula mkazi wakeyo modula.—Hos. 2:7; 3:1-5.
Hoseya anachita mokhulupirika zonse zimene Yehova anamuuza, ngakhale kuti mwina ankadabwa kuti n’chifukwa chiyani akumuuza kuti achite zimenezo. Nkhani ya Hoseya imatithandiza kumvetsa mmene Yehova anamvera pamene Aisiraeli anakhala osakhulupirika kwa iye. Komabe Aisiraeli ena analapa n’kubwereranso kwa Yehova.
Masiku ano Yehova sauza aliyense kuti akwatire ‘mkazi wadama.’ Koma tingaphunzire zambiri pa zimene Hoseya anachita. Mfundo imodzi ndi yakuti, tizigwira mokhulupirika ntchito yolalikira Ufumu “poyera komanso kunyumba ndi nyumba.” (Mac. 20:20) Tiyenera kuchita zimenezi ngakhale zitakhala kuti ifeyo timaona kuti n’zovuta. Mwina pali njira zina zolalikirira zimene zimakuvutani. Mwachitsanzo, pali anthu ena amene ankasangalala kuphunzira Baibulo ndi a Mboni komabe ankati sangapite kukalalikira kunyumba ndi nyumba. Koma patapita nthawi, ambiri a anthuwa anayamba kulalikira. Izi zikusonyeza kuti, ngati ndife odzipereka kwa Yehova tikhoza kuchita utumiki umene poyamba tinkaona kuti sitingaukwanitse.
Pali zinanso zimene tingaphunzire kwa Hoseya. Iye akanatha kuyamba kupereka zifukwa n’cholinga choti asachite zimene Yehova anamuuza. Komanso Hoseya akanapanda kulemba nkhani yakeyi sitikanadziwa zimene zinachitika. Ifenso nthawi zina tingakhale ndi mwayi woti tiuze ena za Yehova ndipo palibe amene angadziwe za mwayi umenewo. Izi n’zimene zinachitikira mtsikana wina wa ku United States dzina lake Anna. Ali kusekondale, aphunzitsi ake anauza ana onse a m’kalasi mwawo kuti alembe nkhani. Anati aliyense alembe nkhani imene amakhulupirira ndipo afotokoze mfundo zosonyeza kuti nkhaniyo ndi yoonadi. Anna anaona kuti apa Mulungu wamupatsa mpata woti alalikire. Komabe anadziwa kuti ana ena a m’kalasimo akhoza kutsutsa zimene angalembe. Choncho anapemphera kwa Yehova kuti amuthandize kuchita zinthu molimba mtima. Kenako analemba nkhani yonena kuti zamoyo sizinasinthe kuchokera ku zinthu zina koma zinachita kulengedwa.
Pamene Anna ankawerenga nkhani yakeyi, mtsikana wina amene ankakhulupirira kwambiri kuti zamoyo sizinachite kulengedwa anamufunsa mafunso ambirimbiri. Koma Anna anayankha bwinobwino mafunso onsewo. Aphunzitsi ake anachita chidwi kwambiri ndipo anamupatsa mphoto chifukwa anaona kuti mfundo zake zinali zoona. Kuchokera nthawi imeneyo, Anna ankakambirana ndi mtsikana wotsutsa uja nkhani yokhudza chilengedwe. Anna anati: “Panopa ndimalalikira uthenga wabwino molimba mtima.” Izi zinatheka chifukwa choti analimba mtima n’kugwira ntchito imene Yehova anamupatsa.
N’zoona kuti si ife aneneri, koma tikamatsanzira mtima wodzipereka wa aneneri monga Ezekieli, Yeremiya komanso Hoseya tidzatha kugwira bwino ntchito iliyonse imene Yehova angatipatse. Mukhoza kuwerenga nkhani za aneneri ena pa kulambira kwanu kwa pabanja kapena pophunzira Baibulo panokha. Kenako mungaganizire zimene mungachite potengera chitsanzo chawo.


text:
(Part mazana atatu makumi asanu ndi atatu), Depok, West Java, Indonesia, October 13, 2015, 8:37 madzulo)
Text Line Metro TV 10 November 2015 ndipo inanena kuti mu 2030 panali awiri miliyoni Chinese amene amafa chaka chilichonse chifukwa kusuta zizolowezi (fodya). Pa nthawi yomweyo Indonesia dziko payekha TV yotumikira tsopano lengezani Indonesia a Health Utumiki bwanji pali zambiri imfa ku mmero khansa anachititsa amakonda kusuta, komanso kukumbutsa anthu kuti akhale wotsatira wovulalayo.
Vuto fodya, kuchititsa kudwala anthu tsopano padziko lonse vuto, osati ndi vuto wandiweyani anthu monga China, Indonesia, India, ndipo ambiri osauka mu dziko monga Bangladesh, komanso kugunda otukuka mu Europe ndi mbali zina za Africa, kumangitsa m'deralo malamulo, ambiri m'mayiko aletsa ntchito fodya malonda TV monga TV, ngakhale amafuna mndandanda kuzilingalira thanzi la kusuta fodya ndudu ma CD, komanso Kuphunzira merperluas sanali osasuta, monga pagulu zoyendera, ena m'malo. Komabe, chiwerengero cha fodya bongo zikuchulukirachulukira ndipo chiwerengero cha imfa chifukwa chosuta fodya komanso kusuta kwambiri. Osati kokha boma ndi phungu kupanga malamulo kuti achepetse danga kwa chitukuko cha fodya makampani, komanso atsogoleri a zipembedzo anapereka fatwa (achipembedzo lamulo), monga Muhammadiyah ku Indonesia yochokera akufunazo Al Quran ndi Sunnah ndi umboni wasayansi kukhazikitsa fatwa kuti kusuta haraam. The mtima womwewu anasonyezanso kuti akatswiri ena otchuka wa Saudi Arabia, Egypt, Pakistan ndi zina zambiri akatswiri. Ngakhale womvera ya Radio ndi TV Rodja kufunsa kuti kuchita tauziahnya Ustad (nkhani) adzakhala onse adayankha kusuta HARAM yochokera akufunazo Al Quran, Sunnah ndi maphunziro kuti kulamulira. Ustad Abu Yahya Badrussalam, LC, akatswiri hadith (mwambo) yunivesite Islam ku Madinah, Saudi Arabia melontakkan kusuta haraam. Malinga ndi iye, chifukwa cha mfundo za Qur'an ndi Sunnah, ndi umboni wasayansi wa fodya mu gulu la kudzipha, chifukwa amawononga thanzi la wosuta, amene ali pang'onopang'ono angachititse imfa. N'chifukwa chake, anati Abu Yahya, kusuta mu gulu la zosonyeza kusamvera, ndilo ballast zolemera machimo mu moyo wina. Ndili wazotsatira zinachitikira, ndili ndi mabwenzi, Amachitanso pafupipafupi mapemphero limodzi mzikiti, ndi pambuyo pa pemphero pamene kuyenda kunyumba, iye anandiuza ine, kuti kuyambira ndili wamng'ono ankakonda kusuta. Pofika zaka pantchito wakhala kawiri Mr. kulambalala mtima opaleshoni, iye anadwala matenda a mtima chifukwa fodya zaka zingapo zapitazo iye anadwala khansa ya mu ubongo ndipo ikuyenera pa ubongo, ndipo inatenga miyezi ingapo, mu yachiwiri khansa ya mu ubongo opaleshoni moyo wake sakanakhoza kupulumutsidwa. Mng'ono wanga nambala faifi (pa 10 abale) Bambang Widodo anamwalira mu 2006 pambuyo akudwala khansa ya m'mapapo ankachitira pa Pasar Rebo Hospital. Jakarta Timur, iye junkie kulemera
kusuta.
Mu 2030 China 3.5 Miliyoni / Chaka Aphedwa ndudu Panopa ku China, pafupifupi 1.2 miliyoni pa chaka kufa chifukwa nkhani kusuta Pafupifupi 9.500 anthu anamwalira chaka chilichonse chifukwa mpweya mu London Hidayatullah.com-A latsopano lipoti limaneneratu kuti kusuta adzapha 3.5 miliyoni chaka China m'mbuyomu makumi awiri. Anauzidwa ndi Chinese ndi mayiko akatswiri anamasulidwa Thursday, patangotsala masiku ochepa kuti tsiku limene World Health Organisation kwa China kuletsa kusuta m'nyumba mu malo a anthu. N'zosatheka China kukumana tsiku la Sunday, angapo zinthu kwina pamene China inalandiridwa monga membala wa WHO zaka zisanu zapitazo. Odziŵa 2030 ndi poyerekeza ndi m'mene fanizo limene pafupifupi 1.2 miliyoni pa chaka kufa chifukwa nkhani kusuta. Lipotilo linanena kuti mu 2030, kusuta adzachititsa pafupifupi 25 peresenti ya onse amafa, poyerekeza ndi pakati pa 2 ndi 3 peresenti amene anamwalira ndi AIDS. [Voan / hidayatullah.com] ambiri amafa chifukwa chosuta ku Indonesia REPUBLIKA.CO.ID, Jakarta - Anthu a Kuwunika Malonda Hendriyani kusuta padziko sukulu, anati, 200 zikwi anthu Indonesia anamwalira ndi matenda obwera chifukwa cha kusuta. Hendriyani anati, Indonesia ndi dziko ndi lachitatu apamwamba nambala yogwira osuta m'dzikoli. Akuti pali 66 miliyoni yogwira osuta fodya Indonesia, ndi 3,9 miliyoni a iwo ndi ana azaka 10 mpaka zaka 14. Chiwerengero cha amuna osuta anali 67,4 peresenti. Chifukwa cha osuta m'dziko ndi mkulu chiwerengero cha fodya osuta amene anaphedwa ambiri. "Chaka chilichonse 200 zikwi anthu Indonesia anamwalira ndi matenda obwera chifukwa cha kusuta," iye anati pa Press Conference ndi Kutumizidwa Kuwunika Fodya Malonda Padziko Sukulu mu mizinda isanu, mu Jakarta, Monday (15/6). Chodabwitsa n'chakuti, kuchuluka kwa kusuta fodya Indonesia ndi yayikulu kwambiri Southeast Asia. Avereji ya anthu Indonesia utsi wa ndudu 12,4 patsiku. Pakali pano, ku Indonesia Child nyali Lisda Sundari deta ndi World Health Organization Organization la United Nations Organization (WHO) limati fodya anapha 100 miliyoni mu 20th century. Ngati mowa zinthu kupitiriza, fodya adzapha biliyoni anthu 21 m'ma adzadza kwa 80 peresenti ya imfa zimachitika m'mayiko osauka. WASHINGTON, (AFP) .- The fodya makampani kupeza US $ 7,000 aliyense oposa mamiliyoni asanu amafa chaka chilichonse chifukwa chosuta zokhudza matenda, monga matenda kulimbikitsa gulu World M'mapapo Foundation (WLF). Chaka chatha, anthu oposa 5,8 thililiyoni. ndudu ankadya, ofanana 2013, chifukwa cha fodya ku China kuchepetsa kuchepa m'mayiko ena, malinga ndi lipoti kutsogoleredwa ndi WLF. Padziko lipoti Fodya Atlas, ndi WLF ndi American Cancer Society limati mu 2013, chaka chatha ndi tapeza, phindu la fodya makampani mabuku oposa $ 44 biliyoni. Panthawiyi 6.3 miliyoni anafa chifukwa chosuta zokhudza matenda, lofanana phindu la $ 7,000 aliyense imfa chifukwa chosuta fodya. Lipotilo limati zikapitirira kuyenda motere, biliyoni anthu adzafa chifukwa kusuta fodya komanso kukhudzana zana lino. Kuwonjezera kuchititsa khansa ya m'mapapo, chomwe nthawi zambiri amapha, fodya ndi kutsogolera chiopsezo chinthu ku mndandanda wa matenda ena. Ichi ndi chifukwa chachikulu kuti kwenikweni mosalephera mu dziko ya kufa msanga kwa matenda aakulu, monga matenda a mtima, kufa kwa ziwalo ndi kuthamanga kwa magazi. Mayiko ambiri padziko lonse linayamba odana ndi fodya malamulo Koma Fodya Atlas anapeza kuti anthu 10 okha peresenti ya anthu padziko lonse monga mwatsatanetsatane loletsa malonda, Kukwezeleza ndi zothandizira fodya, ndipo 16 zokha peresenti ya osungidwa kosasuta lonse. (Voa) Dziŵani chifuniro chanu ndi chifundo cha osuta, chifukwa kusuta zingachititse pencandunya adzavutika onse mu dziko lino ndi pa tsiku lomaliza?
China akuchenjeza US pa South China Sea
October 9, 2015
Kugonjera
SelatanImage China Sea copyrightReuters
Image ofotokoza
Watenganso pachilumba cha South China Sea monga gwero la dera mavuto.
China anachenjeza United States Lachisanu, October 9, ulendo kwambiri zilumba mu South China Sea amene iwo amadzinenera ulamuliro.
Various TV ananena kuti US Navy akulingalira atumiza zombo yokumba pachilumba cha South China Sea.
Ngalawayo ndandanda kulowa m'dera la 12 kuyendetsa sitima zapamadzi mtunda ankati ndi Beijing monga gawo madzi.
Poyankha lokonzekera, yachilendo utumiki mneneri mu Beijing anati sangalole dziko kugumula ake gawo madzi.
Reuters News, utumiki mneneri anati, "Ife kukumbutsa magulu onse nkhawa kuti tisakhale zotenga masitepe ndi mtima wonse kutenga udindo mtima kwa dera mtendere ndi bata."
The US ndi ogwirizana, kuphatikizapo Japan, kuti anaitana Beijing kusiya yomanga yokumba zilumba mu South China Sea, amene tingafunse pa kuwuka mu kusagwirizana pakati Beijing ndi Washington boma.
Ngakhale Pulezidenti XI Jinping anati panalibe cholinga zida zankhondo pachilumbachi, ndi katswiri ndi Washington ndi US akuluakulu anati China wamanga asilikali maofesi kumeneko.
Beijing amalamula ufulu mu South China Sea reclamation
16 September 2015
Kugonjera
Yamoto Miyala Island CrossImage copyrightReuters CSIS AMTI
Image ofotokoza
China kumanga lachitatu msewu wonyamukira ndege pa Ng'anjo Cross Reef Island, mu South China Sea.
The Chinese boma anafotokozanso ufulu wawo mutengeko anatsutsana m'dera mu South China Sea.
Chinese okhonda Mtumiki Wang Yi, anati polojekiti kuli kofunikira kupitirizabe, ngakhale mwezi watha kuti Beijing anaima reclamation.
"Zinthu zofunika ntchito tikuyesetsa zathu zilumba mu South China Sea. Sitinafune kulikonse mayiko ena monga mipherezero," anati Wang Yi.
"Iwo anafuna kuti luso moyo wa asilikali mumzindawu komanso kukwaniritsa udindo monga waukulu dziko m'chigawo," anawonjezera.
Satellite zithunzi anatengedwa posachedwapa anasonyeza ogwira ntchito yomanga kumanga lachitatu msewu wonyamukira ndege pa Ng'anjo Cross Reef Island Reef.
M'zaka nthawi ya Chinese akuluakulu kumanga runways ndi kulankhulana maofesi pa zilumba mu South China Sea, chimene amakhulupirira zidzagwiritsidwanso ntchito ndi Chinese asilikali.
Pulezidenti wa China, XI Jinping, adzachezera US sabata yamawa ndi Chinese amanena mu South China Sea zikuoneka kuti mukambirane pamene anakumana ndi mkulu akuluakulu Washington.


text:
ANTHU NDI MAYIKO
Dziko la Belize
DZIKO la Belize ndi laling’ono koma lili ndi zinthu zambiri zachilengedwe. Kuli zinthu monga nkhalango zikuluzikulu, nyanja yokhala ndi madzi okongola komanso zilumba zambiri. Koma si zokhazi. M’dzikoli mulinso zinthu zina zambiri zochititsa chidwi.
Ku Belize kuli mitundu yosiyanasiyana ya mbalame komanso nyama zakutchire. Mwachitsanzo, kuli mbalame yotchedwa toucan yomwe imakhala ndi mitundu yosiyanasiyana yowala. Kulinso nyama inayake yotchedwa Baird tapir yooneka ngati chipembere ndipo imayenda mofulumira kwambiri m’madzi ndi pamtunda pomwe. Komanso kuli nyama zinazake zamphamvu kwambiri zooneka ngati kambuku zomwe zimakonda kukhala zokha. Dziko la Belize ndiye linali loyamba kukhala ndi malo otetezera nyama zooneka ngati akambukuzi.
Poyamba m’dzikoli munkakhala anthu otchedwa Amaya. M’zaka za m’ma 1500, asilikali a ku Spain anafika m’dzikoli n’cholinga chofuna kugonjetsa Amaya koma sanawagonjetseretu. Kenako asilikali a ku Britain analanda dzikoli ndipo mu 1862 dziko la Belize linakhala m’manja mwa dziko la Britain. Dziko la Belize linalandira ufulu wodzilamulira mu 1981.
Ku Belize kuli mitundu ya anthu osiyanasiyana monga Akiliyoli, Amwenye, Agarifuna, Amaya ndi Amesitizo. Anthu a m’dzikoli ndi ansangala komanso aulemu. Nthawi zambiri ana akamaitana akuluakulu, amanena kuti “Achemwa” kapena “Achimwene” ndipo akamayankha anthu akuluakulu amanena kuti, “Chabwino mayi” kapena “Ayi bambo.”
M’dzikoli muli mipingo ya Mboni za Yehova ya zinenero zosiyanasiyana monga, Chijeremani, Chikiliyo cha ku Belize, Chimandarini cha ku China, Chimaya, Chingelezi, Chisipanishi ndi chinenero chamanja cha ku America. M’chaka cha 2013, munthu mmodzi pa anthu 40 alionse a m’dzikoli anapezeka pa mwambo wokumbukira imfa ya Yesu umene a Mboni za Yehova anachita.
KODI MUKUDZIWA? M’nyanja ya ku Belize muli zomera zotchedwa coral reef ndipo zinayanga mtunda wa makilomita oposa 290. Padziko lonse, ndi ku Australia kokha kumene kuli zomera za mtunduwu zochuluka kuposa pamenepa.


text:
MFUNDO ZOTHANDIZA MABANJA | KULERA ANA
Zimene Mungachite Kuti Muzimasukirana ndi Mwana Wanu
ZOMWE ZIMACHITIKA
Mwina mwana wanu ali wamng’ono ankakonda kukuuzani chilichonse koma atangokula safunanso kucheza nanu. N’kutheka kuti mumati mukamulankhula amangoyankha mwachidule kapena amayankha mwamwano moti mumangokangana naye basi.
Komabe n’zotheka kulankhulana bwino ndi mwana wanu wachinyamata. Koma choyamba tiyeni tione zomwe zimachititsa kuti makolo azilephera kulankhulana bwino ndi ana awo achinyamata.
ZOMWE ZIMACHITITSA
Amafuna ufulu wochita zinthu paokha. Mwana wanu wachinyamata akamakula amayamba pang’onopang’ono kuchita zinthu mwauchikulire. Achinyamata ena amafuna kuti makolo awo aziwapatsa ufulu wochita zinthu zambiri. Koma makolo ena amangopatsa ana awo ufulu wochepa. Zimenezi zimangoyambitsa mikangano pakati pa makolo ndi ana awo. Mwachitsanzo wachinyamata wina wazaka 16, dzina lake Brad, * ananena kuti: “Makolo anga safuna kuti ndizichita zinthu zina pandekha. Zimenezi zimandisowetsa mtendere kwambiri moti ngati ndidzafike zaka 18 asanasinthe, ndidzachoka pakhomo n’kumakakhala kwina.”
Amayamba kuganiza mwauchikulire. Ana aang’ono amati akauzidwa zinazake amangozikhulupirira, pomwe achinyamata amatha kuganiziranso mfundo zina zokhudza zinthuzo. Zimenezi zimathandiza kuti wachinyamata azitha kuganiza mwauchikulire. Mwachitsanzo, ngati mayi wagula filizesi muwiri n’kugawaniza ana ake awiri filizesi m’modzim’modzi, anawo amaona kuti mayiwo wachita zinthu mosakondera. Pamenepa anawo amangoona kuti kuchita zinthu mosakondera ndi kumupatsa aliyense chinthu chofanana ndi chimene winanso walandira. Koma akakhala achinyamata amaona zinthu mosiyana ndi ana. Iwo amadziwa kuti nthawi zina munthu akhoza kuchitira anthu awiri zinthu zosiyana koma zili zachilungamo. Amadziwanso kuti nthawi zina munthu akhoza kuchitira anthu awiri zinthu zofanana koma zili zopanda chilungamo kwa munthu winayo. Kuganiza mwauchikulire kumathandiza achinyamata kuti azitha kulimbana ndi mavuto osiyanasiyana. Komabe nthawi zina chifukwa choganiza mwanjira imeneyi, achinyamata amayamba kulimbana ndi makolo awo.
ZIMENE MUNGACHITE
Muzipeza nthawi yocheza nawo. Muzicheza ndi ana anu pa zochitika zosiyanasiyana. Mwachitsanzo, makolo ena amaona kuti ana awo achinyamata amamasuka kucheza nawo akakhala kuti akugwira nawo ntchito inayake kapena akamayenda nawo. Iwo amaona kuti zimenezi n’zothandiza m’malo mochita kupeza nthawi yapadera yocheza nawo.—Lemba lothandiza: Deuteronomo 6:6, 7.
Muzinena zinthu mwachidule. Sikuti nthawi zonse mukafuna kuuza mwana wanu zinazake muzifotokoza zinthu zambirimbiri kapena kumangomupatsa malangizo. Koma muzingonena mfundo yofunikayo basi. Nthawi zambiri mukauza mwana wanu mfundo inayake, amaiganizira akakhala payekha.—Lemba lothandiza: Miyambo 1:1-4.
Muzimumvetsera komanso muzilolera. Mwana wanu wachinyamata akamakufotokozerani vuto linalake, muzikhala tcheru kuti mumvetse bwino vuto lakelo. Muzimuyankha mwanzeru ndipo musamangokakamira kuti mwanayo azitsatira malamulo amene munakhazikitsa. Buku lina linanena kuti: “Makolo akamapanikiza ana awo achinyamata ndi malamulo, anawo amayamba kuchita zinthu mwamseri. Amayamba kumangomvera n’cholinga choti asangalatse makolo awo kwinaku n’kumachita zinthu zina mwamseri.” (Staying Connected to Your Teenager)—Lemba lothandiza: Afilipi 4:5.
Musamafulumire kupsa mtima. Mtsikana wina wazaka 17, dzina lake Kari, ananena kuti: “Amayi anga sachedwa kukwiya tikakhala kuti sitinagwirizane chinachake. Zikatero inenso ndimapsa mtima ndipo timayamba kukangana.” Choncho m’malo mofulumira kupsa mtima, muzilankhula mawu osonyeza kuti mukumvetsa mmene akumvera. Mwachitsanzo, akakuuzani vuto linalake, m’malo monena kuti, “Aa, imeneyonso ndi nkhani?” muzimuuza kuti, “Usade nkhawa, zimenezi zitha.”—Lemba lothandiza: Miyambo 10:19.
Musamafune kuti nthawi zonse azichita zomwe mukufuna. Muzithandiza mwana wanu kuti azitha kuganiza komanso kuchita zinthu mwauchikulire. Choncho akakumana ndi mavuto muzilola kuti aganizire yekha njira yabwino yothetsera mavutowo. Mukamakambirana naye za mavutowo, muzimulola kunena zimene akufuna kuchita pothana ndi vutolo. Ndiyeno akapeza njirazo mungamuuze kuti: “Chabwino, koma ndikuganiza kuti pali njira zinanso. Ndiye zingakhale bwino kuti uiganizirenso nkhaniyi mwina kwa masiku awiri kapena atatu, kenako tidzakambiranenso njira zimene wapeza komanso chifukwa chake ukuona kuti njirazo ndi zabwino.”—Lemba lothandiza: Aheberi 5:14.
^ ndime 7 Tasintha mayina m’nkhaniyi.
Onaninso
Kodi Mungatani Kuti Musamakangane ndi Mwana Wanu?
Mwana wanu akulimbana ndi kuti apeze mfundo zimene aziyendera pa moyo wake ndipo zimenezi zingatheke ngati inuyo mutamamulola kufotokoza maganizo ake. Kodi mungamuthandize bwanji?


text:
Zochitika Padzikoli
Switzerland
Kafukufuku wina amene anachitika ku Switzerland anasonyeza kuti anthu ambiri a zaka zoposa 60 akhoza kufa patsiku lawo limene anabadwa poyerekeza ndi masiku ena. Kafukufukuyu anasonyeza kuti anthu ambiri amadwala matenda a mtima patsiku limene anabadwa. Akazi amadwala matenda ofa ziwalo ndipo amuna ambiri amadzipha. Asayansi akukhulupirira kuti nkhawa komanso kuledzera ndi zimene zimachititsa kwambiri ngozi komanso kuti anthu azidzipha. Koma akatswiri ena amatsutsa zimenezi ponena kuti madokotala ambiri amatha kulakwitsa polemba deti limene munthuyo anabadwa komanso limene anamwalira.
Israel
Akatswiri ena ofufuza a ku Israel apeza kuti amuna ooneka bwino ndi omwe akumaitanidwa ku intavyu, akaika chithunzi chawo pakalata yofunsira ntchito, kuposa akazi okongola. N’chifukwa chiyani zili choncho? Iwo akukhulupirira kuti zimenezi zikuchitika chifukwa m’makampani ambiri akazi ndi amene amachititsa intavyu anthu ofunsira ntchito. Magazini ya The Economist inanena kuti: “N’zomvetsa chisoni kuti akazi ena ali ndi moyo wachikale womachitira nsanje akazi anzawo omwe akufuna ntchito.”
United States
Anthu atatu olimbikitsa ufulu, sisitere wa zaka 82 ndi azibambo awiri, wina wa zaka 63 ndipo winayo wa zaka 57, analowa pamalo oletsedwa osungirako zinthu zopangira zida za nkhondo zoopsa kwambiri. Malowa ali ku Oak Ridge, ku Tennessee ndipo amasungirako matani 100 a zinthu zopangira zida zoopsa. Anthuwa atalowa anapenta khoma lamalowo mawu osonyeza kuti amadana ndi nkhondo. Mkulu wa dipatimenti yoona za mphamvu zamagetsi a m’mafakitale, dzina lake Steven Chu, ananena kuti: “Zimene anthuwa anachita n’zosayenera komanso zomvetsa chisoni chifukwa malowa ndi amodzi mwa malo otetezedwa kwambiri padziko lonse.” Iye akukhulupirira kuti zimene zinachititsa kuti anthuwa afike pamalowa ndi kuchepa kwa chitetezo.
Australia
Khoti lalikulu m’dziko la Australia likufuna kuti makampani opanga fodya asamaike fodya m’mapaketi okongola komanso okopa anthu. Khotili likufuna kuti makampaniwa aziika ndudu m’mapaketi osalemba chilichonse koma pazikhala zithunzi zosonyeza kuipa kosuta fodya.


text:
The Fouga Magister CM170 kwake Mabaibulo 3: - Ndi "m'munsi masewero manambala" Baibulo (cfN ° 62) - Ndi "apamwamba chosalekeza manambala" Baibulo (cfN ˛ 412), ndi chidwi "ndevu" (lo tinyanga). zosinthika ichi monga "ulamuliro wapawiri" (DC) chitsanzo sipangakhalenso piloted ku mpando kumbuyo. - Ndi "Patrouille de France" (PAF) Version 1966 utoto wake chiwembu.
Monga zosabvuta ndi zitsanzo zonse ntchito MarboreVI injini, choncho amakhala zisudzo chomwecho. Ndipotu, m'munsi chosalekeza aircrafts number anali equiped ndi injini zochepa mphamvu (MarboreII). Kuwonjezera pamenepo, kusiyana angapo pakati pa ndege weniweni ndi zitsanzo anali intoduced kugwiritsa ntchito yake mosavuta woyendetsa pafupifupi:
- Mphuno gearwheel ndi steerable pamene kwenikweni Fouga anathamangitsidwa pansi whith zala mabuleki - Ndi GPS, ndi DME ndi katswiri basi tikuuzidwa mu chitsanzo - Magetsi angapo zapadera anayikidwa pa gulu la kuchepetsa pafupifupi zouluka (kutseka kuti uchiwo usatuluke, ankafika zida, airbrakes)
Zikuphatikizapo zolembedwa zonse mu chingerezi!
History:
The Fouga Magister CM170 ndi awiri malo, amapasa-injini asilikali ndege ndege mphunzitsi. Iwo anali developped ku mgwirizano pakati Mai Robert Castello ndi Pierre Mauboussin, ingeniors France wa Fouga kampani, chifukwa airframe, ndi Mr Joseph Szydlowski, Turbomeca kampani tate, kwa injini ndege.
The ndege yoyamba zachitika pa 1952 July 23 ndi Leon Bourrieau monga mayeso woyendetsa. Iwo anasankhidwa mwa 24 aicrafts ena anapereka kwa OTAN fuku gulu maphunziro ndege. kupanga anayamba 1956 ku France (successively ndi Fouga kampani, ndiye Air Fouga, ndi Potez, kenako anakhala mbali ofAerospatiale) ndiponso mitundu ingapo (Germany, Finland, Israel....). Kumapeto kwa zaka zao za sikisite ndi aircrafts padziko chikwi zinalembedwa.
The Airforce France anali waukulu wosuta wa Fouga Magister pakati 1956 ndi 1996 ndi aircrafts za 400 ndi mamilioni awiri hours fhight. aircrafts makumi atatu Baibulo panyanja, wotchedwa Fouga Zephyr CM175, adamangidwa kwa France Navy. Kwa 12000 pilotes anali ophunzitsidwa ndi Fouga Magister padziko lonse. magulu angapo aerobatic amagwiritsa ntchito Fouga Magister, makamaka France kulondera "Patrouille de France" (PAF) pakati 1964 ndi 1980.
makhalidwe General:
Mbali yapadera ya airframe ndi monga 110 ° gulugufe mchira Wingspan: 12,15 mamita Lenth: 10,06 mamita Msinkhu: 2,80 mamita
Marbore VI injini Baibulo (ndege yoyamba anali injini Marbore II ndi zisudzo m'munsi):
(source : English documentation included in the download)
Zitsanzo: André Chancel Mulitali 2D ndi gauges: Jean-Pierre Langer Flight mphamvu: Jean-Pierre Bourgeois Zokonda Ground: Benoit Dubé Mawonekedwe: Marc Hardouin Fouga PAF pa CORSE chilumba (FranceVFR sceney) http://restauravia.com/ mlangizi luso: Henri Guyot (a kale Fouga Magister ndi mlangizi woyendetsa)


text:
Mafunso Ochokera kwa Owerenga
N’chifukwa chiyani anthu amene ankatsutsa Yesu ankaona kuti kusamba m’manja ndi nkhani yaikulu?
Yesu ndi ophunzira ake ankatsutsidwa pa nkhani imeneyi komanso nkhani zina. Chilamulo cha Mose chinkafotokoza zinthu zimene zingachititse munthu kukhala wodetsedwa. Zinthu zake zinali monga matenda akukha, matenda akhate komanso kukhudza mtembo wa munthu kapena wa nyama. Chilamulocho chinkafotokozanso zimene munthu angachite kuti ayeretsedwe. Ankafunika kupereka nsembe, kusamba komanso kuwaza madzi kapena magazi.—Levitiko chaputala 11-15; Numeri chaputala 19.
Koma Afarisi ankakokomeza malamulo okhudza nkhani imeneyi. Buku lina linanena kuti iwo anakhazikitsa malamulo ambirimbiri otchula zinthu zimene zingachititse munthu kukhala wodetsedwa komanso kudetsa anzake. Ankanenanso za zipangizo zimene zingadetse anthu komanso miyambo imene ayenera kuchita kuti ayeretsedwe.
Pa nthawi ina anthu amene ankadana ndi Yesu anamufunsa kuti: “N’chifukwa chiyani ophunzira anu satsatira miyambo ya makolo, koma amadya chakudya ndi manja oipitsidwa?” (Maliko 7:5) Apa sikuti ankangonena zosamba m’manja chifukwa cha ukhondo. Koma ankanena za mwambo umene ankachita pothirirana madzi asanayambe kudya. Buku lija linanenanso kuti iwo anakhazikitsa malamulo onena za madzi oyenera, chotungira choyenera, munthu woyenera kukuthirira madziwo komanso kuti munthu azisamba m’manja kufika muti.
Yesu sanavutike poyankha anthuwo. Iye anangowauza kuti: “Yesaya analosera moyenera za anthu onyenga inu, monga mmene Malemba amanenera kuti, ‘Anthu awa amandilemekeza ndi milomo yokha, koma mitima yawo ili kutali ndi ine [Yehova]. Amandipembedza pachabe, chifukwa amaphunzitsa malamulo a anthu ngati ziphunzitso za Mulungu.’ Mumanyalanyaza malamulo a Mulungu, ndi kuumirira mwambo wa anthu.”—Maliko 7:6-8.


text:
KODI BAIBULO LIMAPHUNZITSA CHIYANI KWENIKWENI? (ZOKUTHANDIZANI POPHUNZIRA)
KODI BAIBULO LIMAPHUNZITSA CHIYANI?
Baibulo ndi Buku Lochokera kwa Mulungu (Gawo 1)
Werengani nkhani kuti mudziwe chifukwa chake Baibulo lili mphatso yapadera yochokera kwa Mulungu. Sindikizani nkhaniyi ndipo muyankhe mafunsowo.
Zinanso
Muziona Moyo Ngati Mmene Mulungu Amauonera (Gawo 2)
Gawoli lingakuthandizeni kumvetsa za kagwiritsidwe ntchito ka magazi komanso zimene mumakhulupirira pa nkhani ya kuikidwa magazi. Lingakuthandizeninso kufotokozera anthu ena zimene mumakhulupirira.
Muziona Moyo Ngati Mmene Mulungu Amauonera (Gawo 1)
Moyo ndi mphatso yochokera kwa Mulungu. Kodi tingasonyeze bwanji kuti timalemekeza moyo wathu komanso wa anthu ena?
Kodi Mulungu Ali Nalo Cholinga Chotani Dziko Lapansili? (Gawo 3)
Kodi Mulungu anakonza zoti anthu ndiwo adzathetse mavuto amene ali padzikoli?


text:
ZAKUMAPETO
Tanthauzo la Dzina la Mulungu Ndiponso Mmene Tingaligwiritsire Ntchito
KODI lemba la Salimo 83:18 linamasuliridwa bwanji m’Baibulo lanu? M’Baibulo la Dziko Latsopano la Malemba Opatulika, lembali analimasulira kuti: “Anthu adziwe kuti inu, amene dzina lanu ndinu Yehova, inu nokha ndinu Wam’mwambamwamba, wolamulira dziko lonse lapansi.” Mabaibulo ena ambiri amamasuliranso lembali mofanana ndi zimenezi. Komabe m’Mabaibulo ena ambiri, amene ankamasulira Mabaibulowo anachotsa dzina lakuti Yehova, n’kungolemba kuti “Ambuye” kapena “Wamuyaya.” Kodi zolondola ndi ziti? Kodi pavesili panayenera kulembedwa dzina lakuti Yehova, kapena dzina laudindo chabe?
Vesili likufotokoza za dzina la Mulungu. Ndipo m’malemba achiheberi oyambirira, pavesili anatchulapo dzina lenileni la Mulungu. Chinenero cha Chiheberi ndi chimene chinagwiritsidwa ntchito polemba mabuku ambiri a m’Baibulo. M’chinenero chimenechi, dzinali limalembedwa chonchi יהוה (YHWH). M’Chichewa, anthu ambiri dzinali amalitchula kuti “Yehova.” Kodi dzina limeneli limangopezeka pavesi limodzi lokhali? Ayi. M’malemba achiheberi oyambirira, dzinali linkapezeka m’malo pafupifupi 7,000.
Koma kodi dzina la Mulungu ndi lofunika bwanji? Taganizirani za pemphero lachitsanzo limene Yesu Khristu ananena. Pempheroli limayamba ndi mawu akuti: “Atate wathu wakumwamba, dzina lanu liyeretsedwe.” (Mateyu 6:9) Nthawi inanso Yesu anapemphera kwa Mulungu kuti: “Atate lemekezani dzina lanu.” Ndipo Mulungu anayankha ali kumwamba kuti: “Ndalilemekeza ndipo ndidzalilemekezanso.” (Yohane 12:28) Zimenezi zikusonyeza kuti dzina la Mulungu ndi lofunika kwambiri. Koma nanga n’chifukwa chiyani omasulira Mabaibulo ena anachotsa dzinali m’Mabaibulo awo n’kungolembamo mayina audindo?
Zikuoneka kuti anachita zimenezi pa zifukwa ziwiri izi: Choyamba, ambiri amanena kuti si bwino kugwiritsa ntchito dzinali chifukwa panopa palibe amene amadziwa katchulidwe kake kenikeni. Chiheberi chakale chinkalembedwa chopanda zilembo za liwu (mavawelo). Choncho masiku ano palibe munthu amene angadziwe molondola mmene anthu akale ankatchulira zilembo za YHWH zimenezi. Koma kodi chimenechi ndi chifukwa chomveka choti anthu asamagwiritsire ntchito dzina la Mulungu? Mwachitsanzo, n’kutheka kuti kale dzina lakuti Yesu linkatchulidwa kuti Yeshuwa kapena Yehoshuwa, zomwe zikusonyeza kuti panopa palibe amene akudziwa katchulidwe kenikeni ka dzinali komanso mmene Akhristu oyambirira ankalitchulira. Ngakhale zili choncho, anthu a m’mayiko osiyanasiyana amagwiritsabe ntchito dzinali koma amalitchula mogwirizana ndi mmene anthu ambiri achinenero chawocho amalitchulira. N’chimodzimodzinso ndi dzina lanu. Ngati mutapita dziko lina, mungadabwe kuona kuti anthu a m’dzikolo akulitchula mwa njira ina. Choncho, kusadziwa mmene anthu akale ankatchulira dzina la Mulungu, si chifukwa chokwanira chotilepheretsa kuligwiritsa ntchito.
Chifukwa chachiwiri chimene chimachititsa omasulira ambiri kuchotsa dzina la Mulungu m’Baibulo, chikukhudza chikhalidwe chimene Ayuda akhala akuchitsatira kwa zaka zambiri. Ayuda ambiri amakhulupirira kuti dzina la Mulungu siliyenera kutchulidwa n’komwe. Chikhulupiriro chimenechi chiyenera kuti chinayamba chifukwa chosamvetsa lamulo la m’Baibulo limene limati: “Usagwiritse ntchito dzina la Yehova Mulungu wako mosasamala, pakuti Yehova sadzalekerera aliyense wogwiritsa ntchito dzina lake mosasamala osam’langa.”—Ekisodo 20:7.
Lamulo limeneli limaletsa kugwiritsa ntchito dzina la Mulungu molakwika. Koma kodi zimenezi zikutanthauza kuti anthu sakuyenera kugwiritsa ntchito dzinali ngakhale pa zinthu zabwinobwino? Ayi, si choncho. Anthu onse amene analemba nawo Malemba Achiheberi (Chipangano Chakale) anali anthu okhulupirika amene ankatsatira Chilamulo cha Mulungu chimene anapereka kwa Aisiraeli akale. Komabe ankagwiritsa ntchito dzina lenileni la Mulungu pafupipafupi. Mwachitsanzo, dzinali ankaligwiritsa ntchito m’masalimo amene ankaimbidwa ndi anthu ambirimbiri. Ndipotu Yehova Mulungu anauza anthu amene amamulambira kuti aziitana pa dzina lake ndipo anthu okhulupirika amatsatira malangizo amenewa. (Yoweli 2:32; Machitidwe 2:21) Choncho Akhristu oona masiku ano saopa kugwiritsa ntchito moyenera dzina lenileni la Mulungu ndipo zikuoneka kuti Yesu ankaligwiritsanso ntchito.—Yohane 17:26.
Zimene anthu omasulira Mabaibulo ena anachita pochotsa dzina lenileni la Mulungu n’kungogwiritsa ntchito mayina audindo, ndi kulakwitsa kwambiri. Zimenezi zimachititsa kuti Mulungu azioneka ngati wosatheka kulankhula naye komanso kukhala naye pa ubwenzi. Komatu Baibulo limalimbikitsa anthu kuti akhale pa “ubwenzi wolimba ndi Yehova.” (Salimo 25:14) Taganizirani za mnzanu wapamtima. Kodi zingatheke kuti muzigwirizana naye kwambiri koma musakumudziwa dzina lake? Mofanana ndi zimenezi, kodi anthu angakhale bwanji pa ubwenzi ndi Mulungu ngati sakudziwa dzina lake lenileni lakuti Yehova? Komanso ngati anthu sagwiritsa ntchito dzina la Mulungu, sangadziwenso tanthauzo lake. Kodi dzina la Mulungu limatanthauza chiyani?
Mulungu anafotokoza yekha tanthauzo la dzina lake kwa mtumiki wake wokhulupirika Mose. Pamene Mose anafunsa za dzina la Mulungu, Yehova anamuyankha kuti: “Ndidzakhala Amene Ndidzafune Kukhala.” (Ekisodo 3:14) Choncho Yehova akhoza kukhala chilichonse chimene chingafunikire kuti akwaniritse cholinga chake. Akhozanso kuchititsa kuti chilichonse chokhudza chilengedwe kapena cholinga chake chitheke.
Tiyerekeze kuti inuyo muli ndi mphamvu zotha kukhala chilichonse chimene mukufuna. Kodi anzanu mungawachitire zotani? Ngati mnzanu wina atadwala kwambiri, mukhoza kukhala dokotala n’kumuchiritsa. Ndipo ngati wina atakhala ndi vuto la zachuma, mukhoza kukhala munthu wolemera n’kumuthandiza. Komabe tikudziwa kuti inuyo simungathe kukhala aliyense amene mukufuna, ndipo ndi mmene tonsefe tilili. Pamene mukupitiriza kuphunzira Baibulo, mudzadabwa kudziwa mmene Yehova amakhalira chilichonse chimene chikufunikira kuti akwaniritse zimene walonjeza. Mudzaonanso kuti amasangalala kugwiritsa ntchito mphamvu zake pothandiza anthu amene amamukonda. (2 Mbiri 16:9) Koma anthu amene sadziwa dzina la Yehova alibe mwayi wothandizidwa mwa njira imeneyi.
Zimene takambiranazi ndi umboni wokwanira wosonyeza kuti dzina la Mulungu, lakuti Yehova, ndi loyenera kuti lizipezeka m’Baibulo. Kudziwa tanthauzo lake ndiponso kuligwiritsa ntchito, kudzatithandiza kuti tikhale pa ubwenzi ndi Atate wathu wakumwamba, Yehova. *
^ ndime 3 Kuti mumve zambiri zokhudza dzina la Mulungu, tanthauzo lake komanso zifukwa zotichititsa kuligwiritsa ntchito polambira, onani kabuku kakuti Dzina la Mulungu Limene Lidzakhala Kosatha, ndiponso mutu woyamba m’Kabuku Kothandiza Kuphunzira Mawu a Mulungu. Timabukuti ndi tofalitsidwa ndi Mboni za Yehova.
Onaninso
Kodi Mulungu Ali Ndi Dzina?
Mulungu ali ndi maina ambiri audindo monga akuti Atate, Mlengi ndi Ambuye. Koma Dzina lake lenileni limapezeka m’Baibulo malo oposa 7000.


text:
Akulu Achikhristu Ndi Antchito Anzathu Otipatsa Chimwemwe
“Ndife antchito anzanu kuti mukhale ndi chimwemwe.”—2 AKOR. 1:24.
1. Kodi Paulo anakondwera atamva chiyani ponena za Akhristu a ku Korinto?
M’CHAKA cha 55 C.E., mtumwi Paulo anali mumzinda wa Torowa. Koma ali kumeneko, sanasiye kuganizira za abale a ku Korinto. Miyezi ingapo m’mbuyomo, zinamupweteka mumtima atamva kuti abale a ku Korinto anali kukangana. Popeza ankawadera nkhawa ngati ana ake, iye anawalembera kalata yowapatsa malangizo. (1 Akor. 1:11; 4:15) Anatumizanso wantchito mnzake Tito kuti akawathandize. Anamuuza kuti akakawathandiza abwere ku Torowa n’kudzamuuza mmene zinthu zilili kumeneko. Choncho Paulo anali kudikira Tito ku Torowa ndipo anali wofunitsitsa kumva mmene zinthu zilili ku Korinto. Koma Tito sanabwere. Kodi Paulo anachita chiyani? Iye ananyamuka ulendo wa pamadzi wopita ku Makedoniya ndipo anasangalala kwambiri atakumana naye kumeneko. Tito anafotokoza kuti abale a ku Korinto anatsatira malangizo a m’kalata yake ndipo anali ofunitsitsa kumuona. Paulo atamva zimenezi, ‘anakondwera kwambiri.’—2 Akor. 2:12, 13; 7:5-9.
2. (a) Kodi Paulo analembera Akorinto mawu ati onena za chikhulupiriro ndiponso chimwemwe? (b) Kodi tiyankha mafunso ati m’nkhani ino?
2 Pasanapite nthawi yaitali, Paulo analemberanso Akorinto kalata ina. Iye anawauza kuti: “Sikuti ndife olamulira chikhulupiriro chanu, koma ndife antchito anzanu kuti mukhale ndi chimwemwe, pakuti ndinu okhazikika chifukwa cha chikhulupiriro chanu.” (2 Akor. 1:24) Kodi mawu a Paulo amenewa ankatanthauza chiyani? Nanga mawuwa angathandize bwanji akulu masiku ano?
AMATITHANDIZA KUKHALA NDI CHIKHULUPIRIRO NDI CHIMWEMWE
3. (a) Kodi Paulo ankatanthauza chiyani ponena kuti: “Ndinu okhazikika chifukwa cha chikhulupiriro chanu”? (b) Kodi akulu masiku ano amatsatira bwanji chitsanzo cha Paulo?
3 Paulo anatchula mbali ziwiri zofunika kwambiri za kulambira Mulungu. Anatchula chikhulupiriro ndiponso chimwemwe. Ponena za chikhulupiriro, iye analemba kuti: “Sikuti ndife olamulira chikhulupiriro chanu, . . . pakuti ndinu okhazikika chifukwa cha chikhulupiriro chanu.” Apa Paulo anasonyeza kuti ankadziwa zoti abale a ku Korinto anali olimba m’chikhulupiriro, osati chifukwa cha iye kapena munthu wina aliyense, koma chifukwa chakuti iwowo ankakhulupirira Mulungu. Choncho anaona kuti sayenera kulamulira chikhulupiriro cha abale akewo ndiponso analibe maganizo amenewo. Iye ankakhulupirira kuti abalewo anali Akhristu okhulupirika ndipo ankafuna kusangalatsa Mulungu. (2 Akor. 2:3) Masiku anonso, akulu amatsatira chitsanzo cha Paulo pokhulupirira kuti abale awo ali ndi chikhulupiriro ndiponso amatumikira Mulungu ndi zolinga zabwino. (2 Ates. 3:4) Akulu sakhazikitsa malamulo okhwima mu mpingo. M’malomwake, iwo amathandiza abale kutsatira mfundo za m’Malemba ndiponso malangizo amene gulu la Yehova limapereka. Akulu a masiku ano si olamulira chikhulupiriro cha abale awo.—1 Pet. 5:2, 3.
4. (a) Kodi Paulo ankatanthauza chiyani ponena kuti: “Ndife antchito anzanu kuti mukhale ndi chimwemwe”? (b) Kodi akulu masiku ano amatsanzira bwanji Paulo?
4 M’kalata yake, Paulo ananenanso kuti: “Ndife antchito anzanu kuti mukhale ndi chimwemwe.” Ponena kuti “antchito anzanu,” Paulo anali kunena za iyeyo ndiponso anzake apamtima. Tikutero chifukwa chakuti m’kalata yomweyi, Paulo anakumbutsa Akorinto za anzake apamtima awiri polemba kuti: “Yesu . . . analalikidwa pakati panu kudzera mwa ineyo, Silivano, ndi Timoteyo.” (2 Akor. 1:19) Komanso m’makalata ake, iye akanena kuti “antchito anzake,” nthawi zonse ankanena za anzake apamtima monga Apolo, Akula, Purisika, Timoteyo, Tito ndiponso anzake ena. (Aroma 16:3, 21; 1 Akor. 3:6-9; 2 Akor. 8:23) Choncho pamene anati: “Ndife antchito anzanu kuti mukhale ndi chimwemwe,” Paulo ankatsimikizira Akhristu a ku Korinto kuti iyeyo ndiponso anzakewo ankafunitsitsa kuchita zonse zimene angathe kuthandiza onse mu mpingowo kukhala achimwemwe. Nawonso akulu achikhristu ndi ofunitsitsa kuchita zimenezi. Iwo amafuna kuchita zonse zimene angathe kuthandiza abale awo ‘kutumikira Yehova mokondwera.’—Sal. 100:2; Afil. 1:25.
5. Kodi abale ndi alongo ena anafunsidwa funso liti? Kodi tiziganizira chiyani tikamakambirana zimene iwo anayankha?
5 Posachedwapa, abale ndi alongo ena okhulupirika m’mayiko osiyanasiyana anapemphedwa kuti ayankhe funso. Funso lake linali lakuti, “Kodi ndi zinthu ziti zimene mkulu ananena kapena kuchita zomwe zakuthandizani kukhala wachimwemwe?” Tiyeni tikambirane zimene abale ndi alongowo ananena. Tikamakambirana zimenezi, muziyerekezera ndi zimene inuyo mukananena poyankha funsolo. Muziganiziranso zimene mungachite pothandiza anthu mu mpingo wanu kukhala achimwemwe. *
“MONI KWA PERESIDA, WOKONDEDWA WATHU”
6, 7. (a) Kodi akulu angatsanzire bwanji Yesu, Paulo ndi atumiki ena a Mulungu? (b) N’chifukwa chiyani abale amasangalala tikamakumbukira mayina awo?
6 Abale ndi alongo athu ambiri amanena kuti amasangalala kwambiri akulu akamasonyeza kuti amawaganizira. Akulu akhoza kuchita zimenezi potengera chitsanzo cha Davide, Elihu ndiponso Yesu. (Werengani 2 Samueli 9:6; Yobu 33:1; Luka 19:5.) Atumiki a Yehova onsewa anasonyeza kuti amaganizira anthu ena powatchula mayina awo. Nayenso Paulo anadziwa kufunika kokumbukira ndiponso kugwiritsa ntchito mayina a Akhristu anzake. Pomaliza kalata yake ina, anapereka moni kwa abale ndi alongo oposa 25 ndipo anawatchula onse mayina awo. Mwachitsanzo anatchula Peresida, yemwe anali mlongo amene Paulo ananena za iye kuti: “Moni kwa Peresida, wokondedwa wathu.”—Aroma 16:3-15.
7 Akulu ena amavutika kukumbukira mayina. Koma mkulu akamayesetsa kukumbukira, zili ngati akuuza abale ndi alongo kuti, ‘Ndinu ofunika kwa ine.’ (Eks. 33:17) Akulu amapangitsa abale kusangalala akamakumbukira mayina awo powatchula kuti apereke ndemanga pa Phunziro la Nsanja ya Olonda ndiponso pa misonkhano ina.—Yerekezerani ndi Yohane 10:3.
“WACHITA NTCHITO ZAMBIRI POTUMIKIRA AMBUYE”
8. Kodi Paulo anatsatira chitsanzo cha Yehova ndi Yesu pa nkhani yofunika iti?
8 Paulo anasonyezanso kuti amaganizira ena powayamikira mochokera pansi pa mtima. Kuchita zimenezi kumapangitsanso Akhristu anzathu kukhala achimwemwe. M’kalata yomweyo, imene Paulo ananena kuti ankafunitsitsa kuthandiza abale ake kukhala achimwemwe, ananenanso kuti: “Ndimakunyadirani kwambiri.” (2 Akor. 7:4) Mawu amenewa ayenera kuti analimbikitsa kwambiri abale a ku Korinto. Paulo ananenanso mawu ngati amenewa m’makalata ake opita ku mipingo ina. (Aroma 1:8; Afil. 1:3-5; 1 Ates. 1:8) Paulo atatchula Peresida m’kalata yake yopita ku mpingo wa ku Roma, ananenanso za iye kuti: “Mayi ameneyu wachita ntchito zambiri potumikira Ambuye.” (Aroma 16:12) Mlongo wokhulupirika ameneyu ayenera kuti analimbikitsidwa kwambiri ndi mawuwa. Paulo ankatsatira chitsanzo cha Yehova ndiponso Yesu pa nkhani yoyamikira ena.—Werengani Maliko 1:9-11; Yohane 1:47; Chiv. 2:2, 13, 19.
9. N’chifukwa chiyani kuyamikirana kumathandiza anthu mu mpingo kukhala achimwemwe?
9 Masiku anonso, akulu amadziwa kufunika konena mawu oyamikira abale awo. (Miy. 3:27; 15:23) Mkulu akachita zimenezi, zili ngati akuuza abale ake kuti: ‘Ndaona zimene mwachita ndipo ndimakukondani.’ Abale ndi alongo amafuna kwambiri kumva mawu olimbikitsa ochokera kwa akulu. Mlongo wina wa zaka zoposa 50 ananena kuti: “Kuntchito, anthu sandiyamikira. Iwo sakondana koma amangokonda kupikisana. Choncho mkulu akandiyamikira pa zinthu zimene ndachita mu mpingo, ndimalimbikitsidwa ndiponso zimandipatsa mphamvu. Zimandichititsa kumva kuti Atate wanga wakumwamba amandikonda.” M’bale wina amene akulera yekha ana awiri ankamvanso chimodzimodzi. Posachedwapa, mkulu wina anamuyamikira mochokera pansi pa mtima. Kodi m’baleyu anamva bwanji? Iye anati: “Zimene mkuluyu ananena zinandipatsa mphamvu kwambiri.” Mkulu akamayamikira abale ndi alongo mochokera pansi pa mtima, amawalimbikitsa kwambiri ndipo amawathandiza kukhala achimwemwe. Zimenezi zingawathandizenso kuti apitirize kuyenda ‘mosatopa’ panjira yopita ku moyo.—Yes. 40:31.
“MUWETE MPINGO WA MULUNGU”
10, 11. (a) Kodi akulu angatsatire bwanji chitsanzo cha Nehemiya? (b) N’chiyani chingathandize mkulu kukagawira mphatso yauzimu pa ulendo waubusa?
10 Pali njira ina yofunika imene akulu angasonyezere kuti amaganizira abale ndi alongo ndiponso kuwathandiza kukhala achimwemwe. Akulu akaona anthu amene akufunika kuwalimbikitsa, ayenera kuwathandiza mwamsanga. (Werengani Machitidwe 20:28.) Akulu akamachita zimenezi, amatsanzira atumiki okhulupirika akale. Mwachitsanzo, Nehemiya ataona kuti abale ake ena achiyuda abwerera m’mbuyo potumikira Mulungu, nthawi yomweyo anawalimbikitsa. (Neh. 4:14) Masiku anonso, akulu ayenera kuchita zomwezo. Iwo angachite bwino kuchita zimene angathe kuthandiza Akhristu anzawo kukhala ndi chikhulupiriro champhamvu. Ngati n’zotheka, amawayendera m’nyumba zawo kuti awalimbikitse. Akamatero, amayesetsa ‘kuwagawira mphatso inayake yauzimu.’ (Aroma 1:11) N’chiyani chingathandize akulu kuchita zimenezi?
11 Mkulu asanapite ku ulendo waubusa, ayenera kuganizira kaye za munthu yemwe akufuna kukamulimbikitsayo. Mwachitsanzo, angafunike kudzifunsa kuti: ‘Kodi munthuyo akukumana ndi mavuto otani? Kodi ndingakanene zinthu zotani zimene zingamulimbikitse? Kodi ndi malemba ati kapena nkhani za anthu ati a m’Baibulo zimene zikugwirizana ndi mavuto omwe akukumana nawo pa moyo wake? Mkulu akachitiratu zimenezi asanapite kukacheza ndi munthuyo, zingamuthandize kuti akalankhule zinthu zimene zingakhaledi zolimbikitsa. Ndiyeno pamene akucheza nawo, angachite bwino kuwalola kuti afotokoze maganizo awo. Pamene akufotokoza, iye afunika kumvetsera mwatcheru. (Yak. 1:19) Mlongo wina anati: “Zimakhala zolimbikitsa kwambiri mkulu akamakumvetsera mwachidwi.”—Luka 8:18.
12. Kodi ndi ndani mu mpingo amene amafunika kulimbikitsidwa ndipo n’chifukwa chiyani?
12 Kodi ndi anthu ati amene amafunikira ulendo waubusa? Mtumwi Paulo analangiza akulu achikhristu anzake kuti: “Mukhale tcheru ndi . . . gulu lonse la nkhosa.” Izi zikusonyezeratu kuti aliyense mu mpingo amafunika kulimbikitsidwa, kuphatikizapo ofalitsa ndiponso apainiya omwe akhala akutumikira mokhulupirika kwa zaka zambiri. N’chifukwa chiyani nawonso amafunika kulimbikitsidwa ndi akulu? N’chifukwa chakuti ngakhale anthu otumikira Mulungu mokhulupirika nthawi zina amavutika kupirira mavuto a m’dziko loipali. Pa nkhaniyi, kukambirana zimene zinachitikira Mfumu Davide kungatithandize kumvetsa kuti nawonso atumiki okhulupirika a Mulungu amafunikira thandizo kuchokera kwa atumiki anzawo.
“ABISAI . . . ANATHANDIZA DAVIDE”
13. (a) Kodi Isibi-benobi anaukira Davide pa nthawi iti? (b) N’chiyani chinathandiza Abisai kupulumutsa Davide?
13 Davide atangodzozedwa kukhala mfumu, anakamenyana ndi Goliati. Goliati anali wa m’fuko la Arefai omwe anali ziphona. Davide anali wolimba mtima kwambiri ndipo anapha chiphonachi. (1 Sam. 17:4, 48-51; 1 Mbiri 20:5, 8) Patapita zaka zambiri, Davide anamenyananso ndi chiphona china pamene Aisiraeli anali pa nkhondo ndi Afilisiti. Chiphonachi dzina lake linali Isibi-benobi, yemwenso anali wa m’fuko la Arefai. (2 Sam. 21:16) Koma panthawiyi, chiphonachi chinatsala pang’ono kupha Davide. Sikuti izi zinachitika chifukwa choti Davide anasiya kulimba mtima koma chifukwa chakuti iye anachepa mphamvu. Baibulo limati: “Davide anatopa.” Isibi-benobi atangoona kuti Davide watopa, ‘anaganiza zoti amuphe.’ Koma chiphonachi chisanaponye lupanga, “nthawi yomweyo Abisai mwana wa Zeruya anathandiza Davide ndipo anakantha Mfilisitiyo ndi kumupha.” (2 Sam. 21:15-17) Apatu Davide anapulumukira m’kamwa mwa mbuzi. Mosakayikira, Davide anayamikira kwambiri kuti Abisai anali tcheru ndi zimene zinali kumuchitikira ndipo anamuthandiza mwamsanga pamene moyo wake unali pa ngozi. Kodi nkhaniyi ikutiphunzitsa chiyani?
14. (a) N’chiyani chingatithandize kugonjetsa mavuto akuluakulu okhala ngati Goliati? (b) Kodi akulu angathandize bwanji anthu kukhalanso olimba ndiponso achimwemwe? Perekani chitsanzo.
14 Anthu a Yehovafe padziko lonse lapansi tikutumikira Mulungu ngakhale kuti Satana ndi anthu ake akuyesetsa kutisokoneza. Ena a ife talimbana ndi mavuto akuluakulu okhala ngati Goliati ndipo tawagonjetsa chifukwa chodalira Yehova. Komabe nthawi zina timatopa ndiponso kukhumudwa chifukwa chokhalira kulimbana ndi mavuto a m’dzikoli. Tikafooka choncho, timakhala pa ngozi yogonjetsedwa ndi mavuto amene tikanatha kulimbana nawo bwinobwino. Pa nthawi ngati zimenezi, thandizo limene mkulu angapereke lingatilimbikitse ndiponso kutithandiza kukhalanso ndi chimwemwe. Zimenezi zachitikira abale ndi alongo ambiri. Mwachitsanzo, mlongo wina wa zaka zoposa 60, amene akuchita upainiya, anati: “Nthawi ina m’mbuyomu, sindinkamva bwino m’thupi ndipo ndinkatopa kwambiri ndikalowa mu utumiki. Mkulu wina anazindikira kuti ndikuoneka wofooka ndipo anandithandiza. Tinakambirana nkhani ina yolimbikitsa ya m’Baibulo. Ndinatsatira malangizo ake ndipo zinandithandiza.” Mlongoyu ananenanso kuti: “Ndimathokoza kwambiri kuti mkuluyo anandisonyeza chikondi. Anazindikira kuti ndinafooka n’kundithandiza.” Zimatilimbikitsa kwambiri kudziwa kuti akulu amatikonda ndipo amachita nafe chidwi. Komanso, mofanana ndi Abisai, iwo amakhala okonzeka kutithandiza.
“MUDZIWE CHIKONDI CHIMENE NDILI NACHO . . . PA INU”
15, 16. (a) N’chifukwa chiyani abale ankakonda kwambiri Paulo? (b) N’chifukwa chiyani timakonda akulu athu mu mpingo?
15 Akulu amakhala ndi ntchito yambiri. Nthawi zina usiku, iwo sagona chifukwa chodera nkhawa abale ndi alongo, kuwapempherera kapena kuwathandiza. (2 Akor. 11:27, 28) Komabe iwo amagwira ntchito yawo mosangalala ndiponso mwakhama ngati mmene ankachitira Paulo. Iye analembera Akorinto kuti: “Ndidzagwiritsa ntchito zinthu zanga zonse ndipo ndidzadzipereka ndi moyo wanga wonse chifukwa cha miyoyo yanu.” (2 Akor. 12:15) Chifukwa chokonda abale ake, Paulo ankadzipereka kwambiri kuti awathandize. (Werengani 2 Akorinto 2:4; Afil. 2:17; 1 Ates. 2:8) M’pake kuti abale ankamukonda kwambiri Paulo.—Mac. 20:31-38.
16 Ifenso timakonda kwambiri akulu athu amene amatisamalira mwachikondi ndipo timathokoza Yehova m’mapemphero athu kuti amawagwiritsa ntchito kutithandiza. Iwo amatithandiza kukhala achimwemwe chifukwa amatiganizira ndipo amatilimbikitsa akabwera kudzacheza nafe. Timayamikiranso kuti akulu ndi okonzeka kutithandiza pamene tikuvutika kupirira mavuto a m’dzikoli. Akulu achikhristu amenewa alidi ‘antchito anzathu kuti tikhale ndi chimwemwe.’
^ ndime 5 Abale ndi alongowo anafunsidwanso kuti, “Kodi mumafuna kuti mkulu akhale ndi khalidwe liti?” Ambiri mwa iwo ananena kuti amafuna kuti akhale wochezeka. Tidzakambirana khalidwe lofunika limeneli m’magazini yam’tsogolo.


text:
Zimene Tingaphunzire kwa Mbalame
“Funsa . . . zouluka zam’mlengalenga, ndipo zikuuza. Ndani pa zonsezi sadziwa bwino kuti dzanja la Yehova ndi limene lachita zimenezi?”—Yobu 12:7, 9.
ZAKA zoposa 3,000 zapitazo, Yobu anazindikira kuti pali zambiri zimene tingaphunzire kuchokera kwa mbalame. Zimene mbalame zimachita zakhala zikugwiritsidwanso ntchito monga zitsanzo kapena mafanizo. Baibulo limafotokoza zinthu zina zokhudza mbalame zimene zimatiphunzitsa mfundo zofunika zokhudza moyo komanso ubwenzi wathu ndi Mulungu. Tiyeni tione zitsanzo zingapo.
MALO AMENE NAMZEZE AMAMANGA CHISA
Anthu okhala ku Yerusalemu ankadziwa bwino za anamzeze omwe amakonda kumanga zisa zawo kudenga la nyumba. Anamzeze ena ankamanga zisa kudenga la kachisi wa Solomo. Anamzezewa ayenera kuti ankaona kuti ndi malo amene anapiye awo angakhale motetezeka.
Mmodzi mwa ana a Kora, yemwe analemba Salimo 84, ankatumikira kukachisi mlungu umodzi pa miyezi 6 iliyonse ndipo ankaona zisa zimene anamzeze ankamanga kukachisiko. Iye ankafunitsitsa kuti akhale kunyumba ya Yehova nthawi zonse ngati mmene anamzezewa ankachitira. Iye anati: “Inu Yehova wa makamu, ine ndimakondadi chihema chanu chachikulu! Ndimalakalaka mabwalo a Yehova ndipo ndafookeratu chifukwa cholakalaka mabwalowo. Mtima wanga ndi thupi langa zikufuula mosangalala kwa Mulungu wamoyo. Inu Yehova wa makamu, Mfumu yanga ndi Mulungu wanga, ngakhale mbalame zapeza malo okhala pafupi ndi guwa lanu lansembe lalikulu. Namzeze wadzimangira chisa chake pamenepo, ndi kuikamo ana ake!” (Salimo 84:1-3) Kodi nafenso limodzi ndi ana athu timasonyeza kuti ndife ofunitsitsa kukhala mumpingo wa anthu a Mulungu nthawi zonse?—Salimo 26:8, 12.
DOKOWE AMADZIWA NTHAWI
Mneneri Yeremiya analemba kuti: “Dokowe, mbalame youluka m’mlengalenga, imadziwa bwino nthawi yake yoikidwiratu.” Mosakayikira Yeremiya ankadziwa kuti chaka chilichonse pa nthawi inayake, adokowe kapena kuti meza ankadutsa m’Dziko Lolonjezedwa posamukira kudziko lina. M’miyezi ya March ndi April adokowe amasamuka ku Africa kupita ku Europe ndipo amadutsa m’chigwa cha Yorodano. Mwachitsanzo, anthu ena aonapo adokowe oyera oposa 300,000 akusamuka. Adokowe amadziwa mwachibadwa nthawi yoti abwerere kumalo amene amakaikira mazira. Mofanana ndi mbalame zina zimene zimasamuka chaka chilichonse, adokowe ‘amadziwa nyengo yobwerera kumene achokera.’—Yeremiya 8:7.
Buku lina lofotokoza za mbalame limati: “Chochititsa chidwi kwambiri ndi nkhani ya kusamuka kwa mbalame n’chakuti zimangodziwa zokha mwachibadwa nthawi yake yoyenera kusamuka.” (Collins Atlas of Bird Migration) Yehova Mulungu analenga mbalame kuti zizidziwa mwachibadwa nthawi yoyenera kusamuka, pamene anthu anawalenga ndi luso lotha kuzindikira tanthauzo la zimene zikuchitika pa nthawi inayake. (Luka 12:54-56) Komabe kuti munthu azindikire tanthauzo la zinthu zimene zikuchitika m’nthawi yathuyi, ayenera kudziwa Mawu a Mulungu. Aisiraeli akale sankazindikira tanthauzo la zinthu zimene zinkachitika pa nthawiyo. Mulungu anafotokoza chifukwa chake sankazindikira zimenezi. Iye anati: “Iwo akana mawu a Yehova. Kodi ali ndi nzeru yotani tsopano?”—Yeremiya 8:9.
Masiku ano pali umboni wokwanira wosonyeza kuti tikukhala ‘m’masiku otsiriza.’ (2 Timoteyo 3:1-5) Kodi inuyo mungatsatire chitsanzo cha dokowe n’kumachita zinthu zosonyeza kuti mukudziwa nthawi imene tikukhalayi?
CHIWOMBANKHANGA CHILI NDI MASO AKUTHWA
Baibulo limatchula chiwombankhanga maulendo ambiri ndipo mbalamezi zinkapezeka kwambiri m’Dziko Lolonjezedwa. Ziwombankhanga zimamanga zisa pamwamba kwambiri ndipo ‘zimafunafuna chakudya kuchokera pamenepo. Maso ake amaona kutali kwambiri.’ (Yobu 39:27-29) Maso a chiwombankhanga ndi akuthwa kwambiri moti chikhoza kuona kalulu ali kutali, ngakhale pa mtunda wa kilomita imodzi.
Mofanana ndi chiwombankhanga chimene ‘chimaona kutali kwambiri,’ Yehova amaona zam’tsogolo. N’chifukwa chake iye ananena kuti: “Ine ndi amene ndimanena za mapeto kuyambira pa chiyambi. Kuyambira kalekale, ndimanena za zinthu zimene sizinachitike.” (Yesaya 46:10) Tikamamvera malangizo a Yehova tikhoza kupindula ndi nzeru zake zopanda malire komanso luso lake looneratu zinthu zam’tsogolo.—Yesaya 48:17, 18.
Baibulo limayerekezera anthu amene amadalira Mulungu ndi chiwombankhanga. Limati: “Anthu odalira Yehova adzapezanso mphamvu. Iwo adzaulukira m’mwamba ngati ali ndi mapiko a chiwombankhanga.” (Yesaya 40:31) Ziwombankhanga zikamauluka, zimagwiritsa ntchito mpweya wotentha. Zikafika pamene pakuwomba mpweyawu zimafutukula mapiko ake n’kumauluka mozungulira pamwamba pa mpweyawo ndipo zimakankhidwa mpaka kupita m’mwamba kwambiri. Ziwombankhanga sizidalira mphamvu zake kuti ziuluke mtunda wautali koma zimadalira mpweya wotenthawu. Mofanana ndi zimenezi, anthu amene amadalira Yehova amadziwa kuti iye adzawapatsa “mphamvu yoposa yachibadwa.”—2 Akorinto 4:7, 8.
“MUJA NKHUKU YATHADZI IMASONKHANITSIRA ANAPIYE AKE”
Yesu atatsala pang’ono kuphedwa, anayang’anitsitsa mzinda wa Yerusalemu n’kunena kuti: “Yerusalemu, Yerusalemu, wakupha aneneri iwe ndi woponya miyala anthu otumizidwa kwa iwe. Mobwerezabwereza ndinafuna kusonkhanitsa ana ako pamodzi, muja nkhuku yathadzi imasonkhanitsira anapiye ake m’mapiko. Koma anthu inu simunafune zimenezo.”—Mateyu 23:37.
Chinthu china chochititsa chidwi ndi mbalame n’choti zinalengedwa ndi mtima wofuna kuteteza ana ake. Mbalame zomwe zimaikira mazira pansi monga nkhuku zimafunika kukhala tcheru nthawi zonse. Mwachitsanzo, nkhuku yathadzi ikaona mphamba imalira mokweza pochenjeza ana ake ndipo anawo amathawira m’mapiko ake. Mapikowa amathandizanso anapiye kuti atetezeke ku dzuwa lambiri ndiponso mvula yamphamvu. Nayenso Yesu ankafuna kuteteza anthu amumzinda wa Yerusalemu ku zinthu zimene zikanasokoneza ubwenzi wawo ndi Yehova. Masiku ano Yesu amatilimbikitsa kuti tizimutsatira n’cholinga choti tizitsitsimulidwa komanso kutetezedwa ku nkhawa zimene timakhala nazo tsiku ndi tsiku.—Mateyu 11:28, 29.
Monga taonera m’nkhaniyi, pali zinthu zambiri zomwe tingaphunzire kuchokera kwa mbalame. Mukamaona zimene zimachita muziyesetsa kukumbukira zimene Baibulo limanena zokhudza mbalamezi. Mwachitsanzo, zimene namzeze amachita zingakuthandizeni kukhala ofunitsitsa kumapezeka kunyumba yolambirira Yehova. Nkhani ya chiwombankhanga ingakuthandizeni kuti musamataye mtima koma muzidalira kwambiri Mulungu. Zimene nkhuku yathadzi imachita zingakuthandizeni kumatsatira Yesu n’kukhala otetezeka ku zinthu zimene zingasokoneze ubwenzi wanu ndi Yehova. Komanso zimene dokowe amachita zingakukumbutseni kuti muyenera kumasonyeza kuti mukuzindikira tanthauzo la zimene zikuchitika m’nthawi yathu ino.
Onaninso
Kodi Mungatani Kuti Muyandikire Mulungu?
Werengani nkhaniyi kuti mudziwe ngati Mulungu amamvetsera mapemphero onse, mmene tiyenera kupempherera, komanso zinthu zina zimene tingachite kuti tiyandikire Mulungu.


text:
ZIMENE BAIBULO LIMANENA
Paradaiso
Kodi Paradaiso n’chiyani?
ZIMENE ANTHU AMAGANIZA
Anthu ena amaganiza kuti nkhani ya Paradaiso ndi yongopeka. Ndipo ena amakhulupirira kuti ndi malo enaake omwe anthu abwino amakhalako kwamuyaya mosangalala.
ZIMENE BAIBULO LIMANENA
Nthawi zambiri mawu akuti “paradaiso” amanena za munda wa Edeni womwe Mulungu anaikamo Adamu kuti akhalemo. (Genesis 2:7-15) Baibulo limasonyeza kuti munda umenewu unalikodi ndipo Adamu ndi Hava ankakhala mosangalala popanda matenda komanso imfa. (Genesis 1:27, 28) Koma chifukwa chakuti sanamvere Mulungu, Adamu ndi Hava anathamangitsidwa m’Paradaiso. Komabe m’Baibulo muli maulosi ambiri ofotokoza kuti m’tsogolomu, anthu adzakhalanso mosangalala m’Paradaiso.
KODI INUYO MUYENERA KUCHITA CHIYANI?
Chifukwa chakuti Mulungu ndi wachikondi, n’zomveka kunena kuti adzapatsa anthu okhulupirika moyo wosatha m’Paradaiso. Komanso Mulungu wadziwitsa anthu zimene ayenera kuchita kuti adzapeze moyo wosatha. Baibulo limanena kuti munthu ayenera kuphunzira za Yehova komanso kumvera malamulo ake kuti adzapeze moyo wosatha.—Yohane 17:3; 1 Yohane 5:3.
“Yehova Mulungu . . . anakonza munda ku Edeni, . . . ndipo m’mundamo anaikamo munthu amene anamuumbayo.”
—Genesis 2:8.
Kodi Paradaiso adzakhala kuti?
ZIMENE ANTHU AMAGANIZA
Anthu ena amakhulupirira kuti Paradaiso ali kumwamba pomwe ena amanena kuti Paradaiso adzakhala padziko lapansi pompano.
ZIMENE BAIBULO LIMANENA
Paradaiso amene anaikamo Adamu anali padziko lapansi pompano. Mulungu analenga dziko lapansi n’cholinga choti anthu adzakhalemo mpaka kalekale. Ndipo Baibulo limanena kuti Mulungu anakonza dziko lapansi kuti lidzakhalepo mpaka kalekale. (Salimo 104:5) Limanenanso kuti: “Kumwamba ndi kwa Yehova, koma dziko lapansi analipereka kwa ana a anthu.”—Salimo 115:16.
N’chifukwa chake n’zosadabwitsa kuti Baibulo limati anthu adzakhala m’Paradaiso padziko lapansi. Anthu amene adzakhalemo adzadalitsidwa ndi moyo wosatha. M’Paradaiso mudzakhala mtendere ndipo anthu azidzakhala mogwirizana. Mavuto onse adzatha ndipo anthu adzasangalala ndi zinthu zachilengedwe.—Yesaya 65:21-23.
“Chihema cha Mulungu chili pakati pa anthu. . . . Ndipo imfa sidzakhalaponso. Sipadzakhalanso kulira, kapena kubuula, ngakhale kupweteka.”
—Chivumbulutso 21:3, 4.
Kodi ndani adzakhale m’Paradaiso?
ZIMENE ANTHU AMAGANIZA
Zipembedzo zambiri zimaphunzitsa kuti anthu abwino okha ndi amene adzakhale m’Paradaiso. Koma anthu ambiri sadziwa kuti munthu wabwino ayenera kuchita chiyani. Ena amaganiza kuti munthu wabwino ndi amene amapita kutchalitchi kapena kuchita miyambo ya chipembedzo chawo basi.
ZIMENE BAIBULO LIMANENA
Baibulo limaphunzitsa kuti “olungama” adzakhala m’Paradaiso. Koma kodi ndi anthu ati amene Mulungu amawaona kuti ndi olungama? Anthu amene amangochita miyambo yachipembedzo kwinaku n’kumachita zinthu zosemphana ndi zimene Mulungu amafuna, Mulungu samawaona kuti ndi olungama. Baibulo limati: “Kodi Yehova amakondwera ndi nsembe zopsereza ndi nsembe zina kuposa kumvera mawu a Yehova? Taona! Kumvera kuposa nsembe.” (1 Samueli 15:22) Pamenepa tinganene kuti “olungama” omwe adzakhale m’Paradaiso, ndi amene amamvera malamulo a Mulungu omwe ali m’Baibulo.
ZIMENE MUNGACHITE
Pali zambiri zimene munthu ayenera kuchita kuti asonyeze kuti akumvera Mulungu, osati kungopita kutchalitchi kapena kuchita miyambo ya chipembedzo kokha basi. Zimene mumachita tsiku lililonse zingachititse kuti musangalatse Mulungu kapena ayi. Koma mukhoza kudziwa zoyenera kuchita kuti musangalatse Mulungu ngati mukuphunzira Baibulo. Ndipotu sizovuta kumusangalatsa Mulungu chifukwa Baibulo limati: “Malamulo [a Mulungu] ndi osalemetsa.” (1 Yohane 5:3) Mulungu akufunitsitsa kuti mudzakhale m’Paradaiso koma zikudalira ngati mumamvera malamulo ake.
“Olungama adzalandira dziko lapansi, ndipo adzakhala mmenemo kwamuyaya.”—Salimo 37:29.


text:
Kodi Mumalandira Chithandizo cha Kuchipatala?
Inde, ife a Mboni za Yehova timalandira chithandiza chakuchipatala. Ngakhale kuti timayesetsa kudzisamalira kuti tikhale ndi thanzi labwino, nthawi zina ‘timafunikabe dokotala.’ (Luka 5:31) Ndipotu anthu ena a Mboni za Yehova ndi madokotala, mofanana ndi mmene Luka wa m’nthawi ya atumwi analili.—Akolose 4:14.
Komabe, pali zithandizo zina za kuchipatala zimene zimatsutsana ndi mfundo za m’Baibulo ndipo ife timakana zithandizo zoterozo. Mwachitsanzo, timakana kuikidwa magazi chifukwa Baibulo limaletsa. (Machitidwe 15:20) Komanso Baibulo limaletsa njira iliyonse yothandizira odwala imene imagwirizana ndi zamizimu.—Agalatiya 5:19-21.
Komabe, zithandizo zambiri zakuchipatala n’zosatsutsana ndi mfundo za m’Baibulo ndipo munthu amafunika kusankha yekha chochita pa nkhani zoterezi. Mwachitsanzo, munthu wina wa Mboni angasankhe kulandira mankhwala enaake kapena chithandizo chinachake. Koma munthu winanso wa Mboni angakane kulandira zinthu zomwezo.—Agalatiya 6:5.
Onaninso
Kodi Mkhristu Angalandire Chithandizo cha Mankhwala Akadwala?
Kodi chithandizo chimene tingasankhe chimakhudza ubwenzi wathu ndi Mulungu?


text:
Kuyankha Mafunso a M’Baibulo
N’chifukwa chiyani tiyenera kupemphera?
Mulungu amafuna kuti tizipemphera kwa iye momasuka komanso nthawi zonse, n’kumuuza mavuto athu. (Luka 18:1-7) Tikamapemphera amamvetsera chifukwa amatidera nkhawa. Ndiye popeza Atate wathu wakumwamba amatilimbikitsa kuti tizimuuza mavuto athu, tiyeneradi kumapemphera kwa iye.—Werengani Afilipi 4:6.
Sikuti tiyenera kupemphera pa nthawi yokha imene tikufuna kuti Mulungu atithandize zinazake. Tizidziwanso kuti pemphero limatithandiza kuti tikhale pa ubwenzi ndi Mulungu. (Salimo 8:3, 4) Tikamauza Yehova zakukhosi kwathu nthawi zonse, timayamba kumuona kuti ndi mnzathu wapamtima.—Werengani Yakobo 4:8.
Kodi tizipemphera bwanji?
Mulungu safuna kuti tikamapemphera tizinena mawu odzionetsera kapena kunena mapemphero oloweza. Safunanso kuti tizichita kukhala mwa njira inayake tikamapemphera. Chofunika kwambiri kwa iye n’choti tizipemphera kuchokera pansi pa mtima. (Mateyu 6:7) Mwachitsanzo, Hana yemwe ankakhala ku Isiraeli wakale, pa nthawi ina anapemphera zokhudza mavuto a m’banja lake. Yehova atayankha pemphero lake, iye anasangalala kwambiri ndipo anapempheranso kwa Mulungu n’kumuthokoza kuchokera pansi pa mtima.—Werengani 1 Samueli 1:10, 12, 13, 26, 27; 2:1.
Tilitu ndi mwayi waukulu woti tingathe kupemphera kwa Mlengi wathu n’kumuuza zimene zikutidetsa nkhawa. Tingathenso kumutamanda ndi kumuthokoza pa zabwino zimene amachita. Choncho tiyenera kupemphera nthawi zonse posonyeza kuti timayamikira mwayi umenewu.—Werengani Salimo 145:14-16.
Onaninso
Pemphero Lingakuthandizeni Kukhala pa Ubwenzi ndi Mulungu
Kodi Mulungu amamvetsera mukamapemphera? Kuti mupeze yankho la funso limeneli, muyenera kudziwa zimene Baibulo limaphunzitsa pa nkhani ya pemphero.


text:
Kodi Chipembedzo, Mulungu Kapena Baibulo Zingandithandize Kuti Ndikhale Wosangalala?
Yankho la m’Baibulo
Inde. Baibulo ndi buku lakale kwambiri lokhala ndi malangizo anzeru. Mungapezemo mayankho a mafunso amene angakuthandizeni kuti muzisangalala ndi moyo. Taonani mafunso ena amene Baibulo lingayankhe.
Kodi Mlengi alipodi? Baibulo limati Mulungu ‘analenga zinthu zonse.’ (Chivumbulutso 4:11) Popeza Mulungu ndi amene anatilenga, amadziwa zimene timafunika kuti tizikhala osangalala.
Kodi Mulungu amandikonda? Anthu ena amaganiza kuti Mulungu saganizira anthu, koma Baibulo limati: “Iye sali kutali ndi aliyense wa ife.” (Machitidwe 17:27) Iye amachita chidwi ndi zimene zikukuchitikirani ndipo amafuna kukuthandizani kuti zinthu zizikuyenderani bwino.
—Yesaya 48: 17, 18; 1 Petulo 5:7.
Kodi kudziwa Mulungu kungandithandize bwanji kuti ndizisangalala? Potilenga, Mulungu anatipatsa mtima wofuna kumvetsa cholinga cha moyo. (Mateyu 5:3) Mtima umenewu umatichititsanso kufuna kudziwa bwino Mlengi wathu ndiponso kukhala naye pa ubwenzi. Mukamayesetsa kuti mukhale pa ubwenzi ndi Mulungu, iye amakuthandizani kuti zitheke. Baibulo limati: “Yandikirani Mulungu, ndipo iyenso adzakuyandikirani.”
—Yakobo 4:8.
Anthu ambirimbiri aona kuti kukhala pa ubwenzi ndi Mulungu kwawathandiza kuti zinthu ziziwayendera bwino pa moyo n’kumasangalala. Sikuti mukadziwa Mulungu mudzakhala ndi moyo wopanda mavuto koma nzeru zake zimene zili m’Baibulo zingakuthandizeni kuti:
Mukhale ndi banja losangalala.
Muzigwirizana ndi anzanu.
Muzitha kulimbana ndi mavuto osiyanasiyana monga nkhawa, mavuto azachuma komanso matenda.
Zipembedzo zambiri zimene zimagwiritsa ntchito Baibulo sizitsatira mfundo zake. Mosiyana ndi zimenezi, chipembedzo choona, chimene chimatsatira mfundo zoona za m’Baibulo, chidzakuthandizani kuti mudziwe Mulungu.
Onaninso
Kodi Cholinga cha Moyo N’chiyani?
Kodi munayamba mwaganizirapo funso lakuti, ‘Kodi cholinga cha moyo n’chiyani?’ Werengani nkhaniyi kuti mudziwe zimene Baibulo limanena pa nkhaniyi.
Kodi Mukudziwa Mmene Mulungu Analengera Zinthu Zonsezi?
Kodi nkhani ya m’Baibulo yonena za mmene zinthu zinalengedwera imagwirizana ndi zimene Baibulo limanena?
Banja Lanu Likhoza Kukhala Losangalala
Mukhoza kukhala ndi banja losangalala mukamatsatira mfundo za m’Baibulo.


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
2 Ndiyeno mngelo wa Yehova+ ananyamuka ku Giligala+ kupita ku Bokimu,+ ndipo anati: “Ndinakutulutsani mu Iguputo ndi kukulowetsani m’dziko limene ndinalumbirira makolo anu.+ Komanso ndinakuuzani kuti, ‘Sindidzaphwanya konse pangano langa ndi inu.+
2 Ndipo inu musachite pangano ndi anthu okhala m’dziko ili,+ m’malomwake mugwetse maguwa awo ansembe.’+ Koma inu simunamvere mawu anga.+ N’chifukwa chiyani mwachita zimenezi?+
3 Choncho nanenso ndikuti, ‘Sindiwapitikitsa pamaso panu, koma akhala msampha kwa inu,+ ndipo milungu yawo ikhala ngati nyambo.’”+
4 Mngelo wa Yehova atalankhula mawu amenewa kwa ana onse a Isiraeli, anthuwo anayamba kulira mokweza mawu.+
5 Choncho anatcha malowo dzina lakuti Bokimu. Ndipo anapereka nsembe kwa Yehova pamalowo.
6 Yoswa atauza anthuwo kuti apite, aliyense wa ana a Isiraeliwo anapita ku cholowa chake, kukatenga dzikolo kukhala lawo.+
7 Ndipo anthuwo anapitiriza kutumikira Yehova masiku onse a Yoswa ndi masiku onse a akulu amene anapitiriza kukhala ndi moyo Yoswa atamwalira, akulu amene anaona ntchito zonse zazikulu zimene Yehova anachitira Isiraeli.+
8 Yoswa mtumiki wa Yehova, mwana wa Nuni, anamwalira ali ndi zaka 110.+
9 Ndipo anamuika m’manda ku Timinati-heresi,+ m’dera limene analandira monga cholowa chake, m’dera lamapiri la Efuraimu, kumpoto kwa phiri la Gaasi.+
10 Anthu onse a m’badwo umenewo anamwalira ndi kugona ndi makolo awo,+ ndipo pambuyo pawo panauka m’badwo wina umene sunadziwe Yehova kapena ntchito zimene iye anachitira Isiraeli.+
11 Ndiyeno ana a Isiraeli anayamba kuchita zinthu zoipa pamaso pa Yehova,+ n’kuyamba kutumikira Abaala.+
12 Iwo anasiya Yehova, Mulungu wa makolo awo amene anawatulutsa m’dziko la Iguputo,+ n’kuyamba kutsatira milungu ina mwa milungu ya anthu owazungulira.+ Anayamba kugwadira milungu imeneyo, moti anakhumudwitsa Yehova.+
13 Anasiya Yehova ndi kuyamba kutumikira Baala ndi zifaniziro za Asitoreti.+
14 Pamenepo mkwiyo wa Yehova unayakira Isiraeli,+ moti anawapereka m’manja mwa ofunkha, ndipo anayamba kufunkha zinthu zawo.+ Iye anawagulitsa kwa adani awo owazungulira+ moti sanathe kuima pamaso pa adani awo.+
15 Kulikonse kumene apita, dzanja la Yehova linali kuwaukira ndi kuwadzetsera masoka,+ monga mmene Yehova ananenera ndiponso monga mmene Yehova analumbirira kwa iwo,+ moti iwo anali kuvutika kwambiri.+
16 Zikatero, Yehova anali kuwapatsa oweruza,+ ndipo anali kuwapulumutsa m’manja mwa ofunkha.+
17 Ana a Isiraeli sanamvere ngakhale oweruza awo, koma anachita chiwerewere+ ndi milungu ina+ ndi kuigwadira. Iwo anapatuka mwamsanga panjira imene makolo awo anayendamo. Makolo awo anayenda m’njira imeneyo mwa kumvera malamulo a Yehova,+ koma iwo sanachite mofanana ndi makolo awo.
18 Yehova akawapatsa oweruza,+ Yehova anali kukhaladi ndi aliyense wa oweruzawo, ndipo iye anali kuwapulumutsa m’manja mwa adani awo masiku onse a moyo wa woweruzayo. Yehova anali kuchita zimenezo pakuti anali kuwamvera chisoni+ akamva kubuula kwawo chifukwa cha owapondereza ndi owakankhakankha.+
19 Ndiyeno zinali kuchitika kuti woweruza akamwalira, ana a Isiraeli anali kupatuka ndi kuchita zinthu zowawonongetsa kuposanso makolo awo. Anali kuchita zimenezi mwa kutsatira milungu ina, kuitumikira ndi kuigwadira.+ Iwo sanasiye zochita zawozo ndiponso khalidwe lawo la unkhutukumve.+
20 Chotero mkwiyo wa Yehova unayakira+ Isiraeli ndipo anati: “Popeza mtundu umenewu waphwanya pangano langa+ limene ndinalamula makolo awo kuti alisunge, ndipo sanamvere mawu anga,+
21 ine sindipitikitsanso pamaso pawo mtundu uliwonse pa mitundu imene Yoswa anaisiya pamene ankamwalira.+
22 Ndichita zimenezi kuti ndiyese+ Isiraeli kudzera mwa mitundu imeneyi, kuti ndione ngati angasunge njira ya Yehova mwa kuyendamo monga mmene makolo awo anachitira, kapena ayi.”
23 Choncho, Yehova analola mitundu imeneyi kukhalabe, osaipitikitsa mwamsanga,+ ndipo sanaipereke m’manja mwa Yoswa.
Patsani ena
Patsani ena
Oweruza 2
Baibulo la Dziko Latsopano la Malemba Opatulika
https://www.jw.org/finder?docid=1011452&Book=7&Chapter=2&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D7%26Chapter%3D2%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
71 Inu Yehova, ine ndathawira kwa inu.+
Musalole kuti ndichite manyazi.+
2 Mundilanditse chifukwa cha chilungamo chanu ndipo mundipulumutse.+
Tcherani khutu lanu kwa ine ndi kundipulumutsa.+
3 Mukhale thanthwe lachitetezo loti ndizilowamo nthawi zonse.+
Lamulani kuti ndipulumutsidwe,+
Pakuti inu ndinu thanthwe langa ndi malo anga achitetezo.+
4 Inu Mulungu wanga, ndipulumutseni m’manja mwa woipa,+
Ndipulumutseni m’manja mwa munthu wochita zinthu mopanda chilungamo komanso mopondereza.+
5 Pakuti chiyembekezo changa ndinu,+ Yehova Ambuye Wamkulu Koposa, ndimadalira inu kuyambira pa unyamata wanga.+
6 Kuyambira ndili m’mimba mwa mayi anga inu mwandithandiza.+
Inu ndi amene munanditulutsa m’mimba mwa mayi anga.+
Ndimatamanda inu nthawi zonse.+
7 Ndakhala ngati chozizwitsa kwa anthu ambiri,+
Koma inu ndinu malo anga olimba othawirako.+
8 M’kamwa mwanga mwadzaza mawu otamanda inu,+
Ndipo pakamwa panga pakunena za ulemerero wanu tsiku lonse.+
9 Musanditaye nthawi ya ukalamba wanga.+
Musandisiye pa nthawi imene mphamvu zanga zikutha.+
10 Pakuti adani anga anena za ine,+
Ndipo anthu olondalonda moyo wanga, onse pamodzi achita upo,+
11 Iwo akunena kuti: “Mulungu wamusiya.+
Mulondoleni ndi kumugwira pakuti palibe womulanditsa.”+
12 Inu Mulungu, musakhale kutali ndi ine.+
Inu Mulungu wanga, fulumirani kundithandiza.+
13 Anthu otsutsana nane achite manyazi, iwo awonongedwe.+
Amene akufunafuna kundigwetsera tsoka adziphimbe ndi chitonzo ndiponso manyazi.+
14 Koma ine ndidzayembekezera inu nthawi zonse,+
Ndipo ndidzakutamandani mowirikiza kuposa kale.
15 Pakamwa panga padzanena za chilungamo chanu,+
Padzanena za chipulumutso chanu tsiku lonse,+
Pakuti ntchito za chilungamo ndi chipulumutso chanu ndi zochuluka ndipo sindinathe kuziwerenga.+
16 Ndidzabwera ndi kunena za mphamvu zanu zazikulu,+ inu Yehova Ambuye Wamkulu Koposa.+
Ndidzanena za chilungamo chanu, osati cha wina aliyense.+
17 Inu Mulungu, mwandiphunzitsa kuyambira pa unyamata wanga,+
Ndipo mpaka pano ndikunena za ntchito zanu zodabwitsa.+
18 Ngakhale nditakalamba ndi kumera imvi, inu Mulungu musandisiye,+
Kufikira nditanena za dzanja lanu lamphamvu ku m’badwo wotsatira,+
Kufikira nditanena za mphamvu zanu kwa onse obwera m’tsogolo.+
19 Chilungamo chanu, inu Mulungu chafika kumwamba.+
Tikanena za zinthu zazikulu zimene munachita,+
Inu Mulungu, ndani angafanane ndi inu?+
20 Chifukwa chakuti mwandionetsa masautso ndi masoka ambiri,+
Nditsitsimutseni.+
Nditulutseninso m’madzi akuya, pansi pa nthaka.+
21 Kulitsani ulemu wanga,+
Mundizungulire ndi chitetezo chanu ndi kundilimbikitsa.+
22 Inenso ndidzakutamandani ndi chipangizo cha zingwe,+
Ndidzatamanda choonadi chanu, inu Mulungu.+
Ndidzaimba nyimbo zokutamandani ndi zeze, Inu Woyera wa Isiraeli.+
23 Ndikafuna kuimba nyimbo zokutamandani, pakamwa panga padzafuula mokondwera,+
Ngakhalenso moyo wanga umene mwauwombola+ udzakutamandani.
24 Ngakhalenso lilime langa lidzalankhula chapansipansi za chilungamo chanu tsiku lonse,+
Pakuti ofunafuna kundigwetsera tsoka achita manyazi ndipo athedwa nzeru.+
Patsani ena
Patsani ena
Masalimo 71
Baibulo la Dziko Latsopano la Malemba Opatulika
https://www.jw.org/finder?docid=1011452&Book=19&Chapter=71&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D19%26Chapter%3D71%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
GAWO 9
Aisiraeli Anapempha Kuti Akhale ndi Mfumu
Sauli amene anali mfumu yoyamba ya Isiraeli sanamvere Yehova. Atachoka pa udindowu, Davide ndi amene analowa m’malo mwake ndipo Mulungu anachita naye pangano kuti ufumu wake sudzatha
SAMISONI atamwalira, kunabwera Samueli amene anali mneneri komanso woweruza mu Isiraeli. Aisiraeli ankauza Samueli mobwerezabwereza kuti awasankhire munthu kuti akhale mfumu yawo ngati mmene zinalili ndi mitundu ina. Ngakhale kuti zimenezi zinaipira Yehova, iye anauza Samueli kuti achite zimene anthuwo akufuna. Choncho Mulungu anasankha Sauli amene anali munthu wodzichepetsa kuti akhale mfumu. Koma patapita nthawi, Mfumu Sauli anayamba kudzikuza ndiponso kusamvera. Yehova sanafunenso kuti iye akhale mfumu, ndipo anauza Samueli kuti asankhe Davide amene anali mnyamata, kuti akhale pa udindowu. Komabe, panapita zaka zambiri Davide asanakhale mfumu.
Davide adakali mwana, anapita kukaona abale ake amene anali m’gulu la asilikali a Sauli. Gulu lonse la asilikalilo linkaopa kwambiri mdani mmodzi wotchedwa Goliyati amene anali chiphona ndipo ankawanyoza pamodzi ndi Mulungu wawo. Choncho Davide anakwiya ndipo anavomera kuti akamenyane ndi munthu ameneyu. Ngakhale kuti anali ndi miyala yochepa chabe ndiponso choponyera chake, mnyamatayu anapita kukamenyana ndi Goliyati, amene anali wamtali pafupifupi mamita atatu. Goliyati atanyoza Davide, iye anayankha kuti ali ndi zida zamphamvu kuposa za chiphonacho chifukwa chakuti ankamenya nkhondoyo m’dzina la Yehova Mulungu. Davide anaphadi Goliyati ndi mwala umodzi wokha ndipo kenako anamudula mutu ndi lupanga lake lomwe. Zitatero gulu lankhondo la Afilisiti linathawa chifukwa cha mantha.
Poyamba Sauli anachita chidwi ndi kulimba mtima kwa Davide ndipo anamusankha kuti aziyang’anira gulu lake lankhondo. Koma zinthu zitayamba kumuyendera bwino Davide, Sauli anayamba kumuchitira nsanje. Choncho Davide anathawa kuti apulumutse moyo wake ndipo anakhala kudziko lina kwa zaka zambiri. Koma Davide anakhalabe wokhulupirika kwa Mfumu Sauli amene ankafuna kumupha uja, chifukwa chakuti anaikidwa ndi Yehova Mulungu. Kenako, Sauli anaphedwa kunkhondo, ndipo posakhalitsa Davide anakhala mfumu, monga mmene Yehova analonjezera.
“Ndidzakhazikitsa mpando wake wachifumu mpaka kalekale.”—2 Samueli 7:13
Monga mfumu, Davide ankafunitsitsa kumangira Yehova kachisi. Koma Yehova anamuuza kuti mmodzi mwa ana ake ndi amene adzamange kachisiyo. Choncho Solomo, mwana wa Davide, ndi amene anamanga kachisi. Komabe, Mulungu anadalitsa Davide ndipo anachita naye pangano losangalatsa kwambiri lonena kuti: Banja lake lachifumu lidzakhala lalikulu kuposa mabanja onse achifumu. Kenako m’banja lachifumu limeneli mudzatuluka Mpulumutsi, kapena kuti Mbewu imene Mulungu analonjeza m’munda wa Edeni. Mpulumutsi ameneyu adzakhala Mesiya, kutanthauza “Wodzozedwa,” woikidwa ndi Mulungu. Yehova analonjeza kuti Mesiya adzakhala Wolamulira wa boma kapena kuti Ufumu umene sudzatha.
Poyamikira Mulungu, Davide anasonkhanitsa zipangizo zambiri ndiponso zitsulo zamtengo wapatali zoti azigwiritse ntchito pomanga kachisi. Iye anapekanso masalimo ambiri mouziridwa ndi Mulungu. Cha kumapeto kwa moyo wake, Davide ananena kuti: “Mzimu wa Yehova unandilankhulitsa, ndipo mawu ake anali palilime langa.”—2 Samueli 23:2.
Onaninso
Mafumu Abwino Ndiponso Oipa
Kodi chinachitika n’chiyani kuti Aisiraeli agawikane n’kupanga maufumu awiri?


text:
UTUMIKI KOMANSO MOYO WATHU WACHIKHRISTU–NDANDANDA YA MISONKHANO AUGUST 2016
Zitsanzo za Ulaliki
Zitsanzo za Ulaliki wa magazini a Galamukani! komanso kabuku kakuti, Mverani Mulungu Kuti Mudzapeze Moyo Wosatha. Gwiritsani ntchito zitsanzozi kuti mupange ulaliki wanuwanu.
CHUMA CHOPEZEKA M’MAWU A MULUNGU
Pitirizani Kukhala M’malo Otetezeka a Wam’mwambamwamba
Kodi malo otetezeka a Yehova ndi chiyani ndipo timakhala bwanji otetezeka tikakhala m’malowa? (Salimo 91)
MOYO WATHU WACHIKHRISTU
Kuwonjezera Luso Lathu mu Utumiki—Tizithandiza Ophunzira Baibulo Athu Kuti Adzipereke Komanso Kubatizidwa
N’chifukwa chiyani n’kofunika kwambiri kuti munthu adzipereke komanso kubatizidwa? Kodi mungachite chiyani kuti muthandize munthu amene mukuphunzira naye Baibulo kudzipereka komanso kubatizidwa?
CHUMA CHOPEZEKA M’MAWU A MULUNGU
Mukhoza Kumachitabe Zambiri Ngakhale Muli Okalamba
Chaputala 92 cha Masalimo chimasonyeza kuti okalamba akhoza kumachitabe zambiri ngakhale ali ndi mphamvu zochepa.
CHUMA CHOPEZEKA M’MAWU A MULUNGU
Yehova Amakumbukira Kuti Ndife Fumbi
Mu Salimo 103, Davide anagwiritsa ntchito mawu oyerekezera pofotokoza za kukoma mtima kwa Yehova.
CHUMA CHOPEZEKA M’MAWU A MULUNGU
‘Muziyamikira Yehova’
Salimo 106 limatilimbikitsa kuti tizikhala ndi mtima woyamikira Mulungu.
CHUMA CHOPEZEKA M’MAWU A MULUNGU
‘Kodi Yehova Ndidzamubwezera Chiyani?’
Kodi wolemba masalimo anachita zotani kuti asonyeze kuyamikira kwake Yehova? (Salimo 116)
MOYO WATHU WA CHIKHRISTU
Kuphunzitsa Choonadi
Gwiritsani ntchito chitsanzo cha ulaliki chatsopano kuti mufotokoze mfundo inayake ya m’Baibulo.
MOYO WATHU WACHIKHRISTU
Tidzagwira Ntchito Yapadera Yogawira Nsanja ya Olonda mu September
Tidzagawira Nsanja ya Olonda imene ikufotokoza mmene Mulungu amatithandizira tikamakumana ndi mavuto.


text:
INDONESIA
Njira Zimene Poyamba Ankagwiritsa Ntchito Polalikira
Kulalikira pa Wailesi
MU 1933, abale anakonza zoti nkhani zojambulidwa zimene M’bale Rutherford ankakamba m’Chingelezi ziziulutsidwa pa wailesi ina ya m’dziko la Indonesia. Komanso munthu wina amene ankaphunzira Baibulo ankamasulira nkhani zina za M’bale Rutherford m’Chidatchi n’kuziulutsa pa wailesiyi. Zimenezi zinachititsa kuti anthu ambiri ayambe kuphunzira Baibulo. Zinathandizanso kuti abale agawire mabuku ambiri.
Wailesiyi inaulutsa nkhani yomwe M’bale Rutherford anakamba mosapita m’mbali ya mutu wakuti, “Chiyambukiro cha Chaka Chopatulika pa Mtendere.” Atsogoleri achipembedzo cha Katolika atamva zimene zinakambidwa m’nkhaniyi, anakwiya kwambiri. * Choncho anatumiza anthu kuti akagwire M’bale De Schumaker, yemwe anabweretsa nkhanizi kuti ziulutsidwe pa wailesi. Atsogoleriwa anamuimba mlandu wonena zinthu zabodza, wonyoza chipembedzo komanso woyambitsa chidani. M’baleyu ananena mfundo zamphamvu m’khoti podziteteza, komabe anamulipiritsa ndalama zokwana magiuda 25 * komanso ndalama zina zomwe khoti linagwiritsa ntchito poyendetsa mlanduwo. Nyuzipepala zitatu zinalemba mmene nkhaniyi inayendera. Zimenezi zinathandiza kuti anthu adziwe za Mboni za Yehova.
Kulalikira pa Sitima Yapamadzi
Pa July 15, 1935, sitima yapamadzi ya Mboni za Yehova yotchedwa Lightbearer inafika ku Jakarta. Sitimayi, yomwe inali yaitali mamita 16, inali itayenda ulendo wapanyanja kwa miyezi 6 kuchokera ku Sydney, m’dziko la Australia. M’sitimayi munali apainiya 7 omwe ankafunitsitsa kukalalikira uthenga wabwino m’mayiko a Indonesia, Singapore ndi Malaysia.
Kwa zaka zoposa ziwiri, apainiyawa anafika kumadoko ang’onoang’ono komanso akuluakulu a m’dziko lonse la Indonesia ndipo anagawira mabuku ambiri ofotokoza Baibulo. Mlongo Jean Deschamp ananena kuti sitima ikamayandikira doko lililonse laling’ono, “abale ankatsegula makina omwe tinkagwiritsa ntchito poulutsa nkhani za M’bale J. F. Rutherford, yemwe pa nthawiyo anali pulezidenti wa Watch Tower Society. Anthu omwe ankakhala kumidzi ya ku Malay ankadabwa kwambiri kuona chisitima chikufika komanso mawu akumveka m’mwamba chifukwa zoterezi anali asanazionepo.”
Atsogoleri achipembedzo anakwiya kwambiri chifukwa cha abale omwe ankalalikira molimba mtimawa. Choncho anakakamiza akuluakulu a boma kuti aletse sitima ija kufika pamadoko a ku Indonesia. Kenako mu December 1937, abalewo anabwerera ku Australia atagwira ntchito yotamandika.


text:
7 MAY, 2015
ANGOLA
A Mboni za Yehova Anathandiza Anthu Okhudzidwa ndi Madzi Osefukira ku Angola
LUANDA, Angola—Kuyambira pa 11 March, 2015, mvula yodetsa nkhawa inagwa m’chigawo cha Benguela, chomwe chili pamtunda wa makilomita 500 kukafika mumzinda wa Luanda omwe ndi likulu la dzikoli. Mvulayi inachititsa kuti madzi asefukire ndipo madziwo anapha anthu 85 komanso kuononga nyumba 119. Ofesi ya Mboni za Yehova ya ku Angola inanena kuti palibe wa Mboni amene anamwalira. Komabe nyumba za a Mboni 11 zinawonongeka ndipo zina zinagweratu. M’dera la Lobito, Nyumba ya Ufumu, yomwe ndi malo amene a Mboni amasonkhanamo, inawonongekanso.
Madziwo atangosefukira, a Mboni za Yehova anakhazikitsa komiti yoti ifufuze ndi kuthandiza anthu amene anakhudzidwa ndi ngoziyi. A Mboniwo ankathandiza a Mboni anzawo komanso anthu ena omwe si a Mboni omwe ankakhala m’dera limene linasefukira madzi. A Mboni ena a m’derali anadzipereka kuti akonze Nyumba ya Ufumu ya ku Lobito ndipo anachotsa matope komanso madzi omwe analowa m’Nyumba ya Ufumuyo. Anachita zimenezi chifukwa ankafuna kuti adzachitiremo misonkhano yapadera yomwe inkayenera kuchitika kumapeto kwa mlungu. Oimira ofesi ya Mboni za Yehova m’dzikoli, anapita kuderali ndipo cholinga chawo chinali kukatonthoza komanso kukalimbikitsa a Mboni anzawo omwe anakhudzidwa ndi ngoziyi.
Wolankhula m’malo mwa a Mboni za Yehova ku Angola, dzina lake Todd Peckham, anati: “Tikupepesa anthu onse amene anakhudzidwa ndi kusefukira kwa madziku. Ofesi ya Mboni za Yehova ya ku Angola ipitirizabe kuyang’anira ntchito yothandiza anthu amenewa.”
Yankhulani Ndi:
Kuchokera ku Mayiko Ena: J. R. Brown, Office of Public Information, tel. +1 718 560 5000
Angola: Todd Peckham, tel. +244 222 460 192